title: Matematiikan historia

text: 1300-luvulla Euroopan tärkeimmiksi matematiikan tutkimuksen keskuksiksi nousivat Oxfordin ja Pariisin yliopistot. Vaikka matemaattisten menetelmien osaaminen ei ollut vielä samalla tasolla kuin antiikin Kreikassa ja Arabiassa, 1200- ja 1300-luvun Euroopassa syntyi lukuisia uusia ajatuksia ja näkökulmia. Geometrian ja algebran puutteellisen osaamisen takia tutkimus suuntautui skolastikkoja kiinnostaneisiin optiikkaan ja kinematiikkaan liittyvään matematiikkaan. Thomas Bradwardine (1290–1349) otti käyttöön liikelakeja tutkiessaan kokonaislukupotenssit ja kokonaislukujuuret, ja pariisilainen Nicole Oresme (1323–1382) laajensi tämän yleisiin murtolukupotensseihin ja esitti nykyisiä potenssien laskusääntöjä vastaavat lait. Hankalat merkinnät ja puutteellinen teoria estivät häntä kehittämästä irrationaalipotenssien käsitettä. Oresme kuvasi ensimmäisenä muuttuvaa suuretta koordinaatiston käyränä. Hän kuitenkin rajoittui lineaarisiin funktioihin kuvatessaan nopeutta ajan funktiona, mutta esitti, että kappaleen kulkema matka saadaan laskemalla kuvaajan alle jäävä pinta-ala. Hän yritti laajentaa ajatustaan myös kahden muuttujan funktioihin, mutta algebrallisen osaamisen puuttuessa joutui tyytymään kuvallisiin hahmotelmiin. Toinen uusi 1300-luvulla syntynyt ajatus oli päättymättömien sarjojen summan laskeminen. Oresme osoitti ensimmäisenä harmonisen sarjan hajaantuvan ja laski monien suppenevien sarjojen summia. Hänen voidaan katsoa olevan viimeinen merkittävä keskiajan eurooppalainen matemaatikko. 1300-luvun puolivälissä musta surma levisi Eurooppaan, satavuotinen sota alkoi rasittaa Ranskaa ja Englantia ja matematiikan tason nousu pysähtyi. Renessanssin alkaessa 1400-luvulla tutkimuksen keskus siirtyi Italiaan, Saksaan ja Puolaan.


title: Matematiikan historia

text:
1400-luvun puolivälissä Eurooppa alkoi toipua mustan surman aiheuttamasta taloudellisesta ja väestöllisestä kriisistä. Samaan aikaan kulttuurissa tapahtui renessanssiksi kutsuttu murros. Humanististen arvojen voimistuminen ja kiinnostuksen kohdistuminen aiempaa enemmän maallisiin asioihin edistivät merkittävästi kaikkien tieteiden kehitystä, ja Johannes Gutenbergin keksimä kirjapaino nopeutti uusien teoksien levittämistä. Ensimmäisenä painettiin Saksassa erilaisia aritmetiikan alkeisoppikirjoja.
Vielä keskiajalla lähes kaikki kaavat olivat olleet sanallisessa muodossa, joskin yleisimmistä sanoista käytettiin lyhenteitä. Renessanssin aikana symbolien käyttö lisääntyi matemaattisessa kirjoituksessa huomattavasti, ja monet edelleen käytössä olevat matematiikan perusmerkinnät ovat peräisin 1400- ja 1500-luvuilta. Uudet merkinnät levisivät vähitellen, ja vaihtoehtoisiakin merkintätapoja oli aluksi käytössä. Nicolas Chuquet otti 1484 käyttöön potensseille nykyisen merkinnän, jossa luvun x potenssi ilmaistaan sen oikeaan yläkulmaan kirjoitetulla eksponentilla. Saksassa syntyneet symbolit + ja − korvasivat aiemmin käytössä olleet lyhenteet p ja m. Uudet symbolit esiintyvät ensimmäistä kertaa Johannes Widmannin "Behende und hupsche Rechnung auf allen kauffmanschafft" -teoksessa 1489. Desimaaliosien nykyinen merkintätapa ja moderni juurimerkintä syntyivät myös Saksassa 1500-luvun alussa. Kahta yhdensuuntaista suoraa kuvaavan yhtäsuuruusmerkin keksi englantilainen Robert Recorde 1551 julkaistua teostaan varten. 1500-luvulla yleistyi myös jo Fibonaccin arabialaisilta oppiman jakoviivan käyttö. Eroina nykyiseen merkintätapaan tuntematonta suuretta merkittiin usein pisteellä tai ylöspäin aukeavalla ympyränkaarella kirjaimen sijaan, ja kertolaskun ja erisuuruuksien symboleita ×, > ja < ei ollut vielä käytössä.


title: Matematiikan historia

text: Algebra oli ensimmäinen matematiikan ala, jossa eurooppalaiset matemaatikot ylittivät selvästi antiikin ja Arabian tutkijoiden saavutukset. Sekä Nicolas Chuquet että italialainen Luca Pacioli julkaisivat 1400-luvun lopulla laajalle levinneet algebran kokoomateokset, ja myös Saksassa julkaistiin vastaavia kirjoja. Algebran kehityksen kannalta merkittävin teos oli kuitenkin Geronimo Cardanon 1545 julkaisema Ars magna, jossa hän esittelee kolmannen ja neljännen asteen yhtälöiden ratkaisukaavat. Hän ei ollut kehittänyt niitä itse, vaan kolmannen asteen yhtälölle ratkaisun oli kehittänyt Niccolo Tartaglia tai Scipione dal Ferro, ja neljännen asteen yhtälölle Cardanon oppilas Ludovico Ferrari. Ratkaisukaavoista ei ollut suurta käytännön hyötyä, sillä neljättä korkeammankin asteen yhtälöitä oli osattu ratkaista jo aiemmin likimääräisesti halutulla tarkkuudella. Sen sijaan ratkaisukaavat pakottivat matemaatikot hyväksymään negatiiviset luvut ja niiden neliöjuuret. Aiemmin oli todettu, ettei yhtälöille, joilla on imaginaarisia juuria, ollut ratkaisua. Nyt negatiivisen luvun neliöjuuri esiintyi kolmannen asteen yhtälön ratkaisukaavassa eräänlaisena välivaiheena, vaikka lopputulos oli reaaliluku. Cardano osasi käyttää kaavoja ilman varsinaista kompleksiluvun käsitettä, mutta vuonna 1570 italialainen matemaatikko Rafael Bombelli esitteli imaginaariyksikön -1:n neliöjuurena ja muotoili laskusäännöt kompleksilukujen peruslaskutoimituksille. Hän käytti imaginaariyksiköstä nimityksiä "plussan miinus" ja "miinuksen miinus" riippuen sen merkistä.


title: Matematiikan historia

text: Ranskalainen juristi ja hallintomies Francois Viète eli Vieta uudisti matematiikkaa alkamalla käyttää tunnettujen ja tuntemattomien suureiden merkinnässä kirjaimia. Kirjassaan In artem analyticem isagoge vuodelta 1591 hän merkitsee vokaaleilla tuntemattomia suureita ja konsonanteilla tunnettuja suureita. Tosin hän ei korvannut aivan kaikkia sanoja merkeillä, vaan kaavoihin jäi yhä sanoja mm. ilmaisemaan potensseja. Hän yhdessä hollantilaisen insinöörin Simon Stevinin kanssa puolsi desimaalilukujen käyttöä seksagesimaalimurtolukujen sijaan.


title: Matematiikan historia

text: Geometriassa kiinnostuttiin renessanssin myötä uudelleen antiikin saavutuksista, mutta lukuun ottamatta saksalaisen Johannes Wernerin kartioleikkauksia käsittelevää teosta ja Arkhimedeen, Apollonioksen ja Pappoksen vielä kääntämättömien töiden julkaisua tutkimus keskittyi puhtaan geometrian sijaan sovelluksiin. Erityisesti tähtitieteessä paljon käytetty trigonometria kehittyi huomattavasti, kun Regiomontanus irrotti sen arabialaisten vaikutteiden inspiroimana tähtitieteestä omaksi matematiikan alakseen. Hänen teoksensa De Triangulis (1533) sisältää trigonometristen taulukoiden lisäksi lukuisia taso- ja pallogeometriaa käsitteleviä trigonometrisia lauseita ja niiden todistuksia. Tosin esitystapa oli täysin sanallinen, koska nykyisiä merkintätapaoja ei vielä ollut. Itse sana trigonometria tuli käyttöön vasta 1500-luvun jälkipuoliskolla. Hänen jälkeensä preussilainen Rheticus hylkäsi aiemman ympyrän kehän osan ja säteen suhteeseen perustuneen lähestymistavan ja määritteli trigonometriset funktiot suorakulmaisen kolmion sivujen suhteiden avulla. Toinen tärkeä sovellusala oli kartanpiirtäminen. Uusi Gerhardus Mercatorin kehittämä projektio ei vääristänyt suuntia tai muotoja, ja oli tärkeä askel parempien karttojen luonnissa. Lisäksi geometrian avulla kehitettiin perspektiivin teoria.


title: Matematiikan historia

text: Trigonometrian kehitys ja löytöretket toivat mukanaan tarpeen ratkaista monimutkaisia kerto- ja jakolaskuja. Tähän ongelmaan John Napier kehitti logaritmit. Logaritmien avulla voitiin palauttaa kaikki aritmeettiset laskutoimitukset yhteen- ja vähennyslaskuiksi. Napier esitteli järjestelmänsä ja ensimmäiset logaritmitaulukot kirjassaan Mirfici logarithmorum descrriptio eli kuvaus logaritmisen ihmeellisestä säännöstä vuonna 1614. Logaritmitaulukoihin hän laski luvut geometrisista sarjoista iteroimalla. Myös sveitsiläinen koneenrakentaja Jobst Bürg keksi Napieristä riippumatta logaritmit vuonna 1588, mutta hänen keksintönsä tuli julkisuuteen vasta vuonna 1620. Hänen käyttämänsä menetelmä perustui luvun 1,0001 potensseihin.


title: Matematiikan historia

text: Nykymatematiikan kannalta tärkeät keksinnöt differentiaali- ja integraalilaskenta sekä analyyttinen geometria syntyivät 1600-luvulla. Tästä syystä vuosisataa voi pitää eräänä matematiikan historian suurista käännekohdista. Differentiaalilaskennan synty liitetään yleensä Newtoniin ja Leibniziin, analyyttinen geometria taas Descartesiin. On huomattava, että tuolloin integraalilaskenta kehittyi ennen differentiaalilaskentaa eli päinvastaisessa järjestyksessä, kuin niitä nykyään opetetaan. Ei ole varmmuutta siitä, keksivätkö Newton ja Leibniz differentiaali- ja integraalilaskennan toisistaan riippumatta vai ei. Tämä riitely differentiaali- ja integraalilaskennan keksijästä jakoi tiedeyhteisöä; Englannissa oltiin Newtonin takana, kun taas Manner-Euroopassa kannatettiin Leibniziä. Sanan integraali otti käyttöön Jakob Bernoulli vuonna 1690. Myös Leibniz, joka oli itse käyttänyt sanaa calculus summatorius, omaksui integraali-sanan. Bernoullille kuuluu myös kunnia tavanomaisimpien integrointitekniikoiden, kuten muuttujanvaihdon, kehittämisestä.


title: Matematiikan historia

text: Eräs keskeinen ongelma, johon matemaatikot törmäsivät differentiaali- ja integraalilaskennassa, oli infinitesimaalit eli äärettömän pienet suureet. Näihin törmättiin myös kehitettäessä erilaisia menetelmiä tangentin arvon laskemiseksi. Tämä ongelma pysyi koko 1600-luvun ajan ja ratkaisu siihen saatiin vasta 1700-luvulla ranskalaisen Jean le Rond d’Alembertin työn tuloksena, joka keksi lähestyä ongelmaa raja-arvojen kautta.


title: Matematiikan historia

text:
Descartesin pääteos analyyttisen geometrian alalla La Géométrie ilmestyi alun perin filosofian alaan kuuluvan teoksen Discours de la Mćthoden liitteenä vuonna 1637. Tässä teoksessaan Descartes osoitaa algebran ja geometrian riippuvuuden toisistaan ja esittelee käsitteet karteesinen koordinaatisto ja karteesinen tulo.
Eräs aikakauden suuria nimiä oli myös Pierre de Fermat, jonka saavutukset liittyvät geometrian, analyysin ja lukuteorian aloihin. Tunnetuin hänen hänen saavutuksensa on Fermat’n suuri lause. Lause tunnettiin jo antiikin kreikassa, mutta Fermat kirjoitti Arithmetican marginaaliin, että pystyy todistamaan, että yhtälölle formula_4 ei ole kokonaislukuratkaisuja, kun formula_5. Hän itse osoitti tämän tapauksessa formula_6. Meni yli 300 vuotta osoittaa, että Fermat oli oikeassa. Fermat esitti myös Fermat’n periaatteena tunnetun lain, jonka mukaan valo etenee aina sitä reittiä, mikä on sille nopein. Tämä johti heijastuslakien, kuten Snellin lain syntymiseen.


title: Matematiikan historia

text: Ranskalainen matemaatikko Blaise Pascal kehitti vuosisadalla todennäköisyyslaskennan perusteita.


title: Matematiikan historia

text: Vuosisadalla kehitettiin myös numeerista laskentaa. Alan kehitys alkoi logaritmeista ja trigonometriasta. Myös maailman vanhimmat matemaattiset yhdistykset on perustettu 1600-luvulla.


title: Matematiikan historia

text: Vuosisadalla integraalilaskenta kehittyi nykyiselle tasolleen, mutta muuten vuosisadalla ei saavutettu sellaisia vallankumouksellisia edistysaskeleita kuin edeltävällä vuosisadalla. Eräs vuosisadan huomattavimpia matemaatikkoja on englantilainen Abraham de Moivre, joka teki uraauurtavaa työtä todennäköisyyslaskennan parissa. Hän esitti ensimmäisenä virhefunktion formula_7 ja sen yhteyden binomijakaumaan. Lisäksi hän julkaisi vuonna 1718 kirjan Doctrine of Chances, joka on ensimmäisiä kattavia todennäköisyyslaskennan esityksiä. De Moivre käytti edeltäjiään luontevammin kompleksilukuja. De Moivre on myös vakuutusmatematiikan pioneereja.


title: Matematiikan historia

text: Vuosisadalla eli myös yksi kaikkien aikojen merkittävimmistä matemaatikoista Leonhard Euler. Kuten suurin osa muistakin 1700-luvun matemaatikoista, Eulerkin teki elämäntyönsä tiedeakatemioissa, joista pisimpään hän työskenteli Pietarin tiedeakatemiassa. Euler oli eräs kaikkien aikojen tuotteliaimmista matemaatikoista; laati keskimäärin 800 sivun verran matemaattista tutkimusta vuodessa. Elinaikanaan Euler julkaisi yli 500 tutkimusta, ja hänen tutkimuksiaan julkaistiin vielä 40 vuotta hänen kuoleman jälkeenkin. Yhteensä Eulerin julkaisujen määrä on 856. Eulerin tuotannon laajuutta kuvaa se, että Eulerin kootut teokset, joiden julkaiseminen on yhä kesken, tulee sisältämään 74 osaa ja tähän ei edes sisälly hänen usean tuhannen kirjeen suuruinen kirjeenvaihtonsa. Ensimmäisen tutkielmansa hän julkaisi 19-vuotiaana. Julkaisut käsittelevät käytännössä kaikkia tuolloin tunnettuja matematiikan ja fysiikan osa-alueita, mukaan lukien oppikirjat ja tieteen popularisointi. Tieteen popularisoinnin alalla hänen merkittävin teoksensa on Kirjeitä eräälle saksalaiselle prinsessalle, joka on toiminut esikuvana myöhemmille matematiikkaa popularisoiville kirjoille.


title: Matematiikan historia

text: Euler pani alulle elliptisten integraalien tutkimuksen, joka osoittautui myöhemmin erittäin tärkeäksi alaksi. Analyysin lisäksi Euler kehitti paljon myös lukuteoriaa. Hänen tunnetuin työnsä on kuitenkin Königsbergin siltaongelman ratkaisu vuodelta 1736. Tämä toimi pohjana mm. graafiteorian kehitykselle.


title: Väriaberraatio

text: Väriaberraatio eli kromaattinen aberraatio on valon erilaisesta taittumisesta johtuva ilmiö. Spektrin pienemmät aallonpituudet taittuvat linssissä enemmän kuin spektrin suuremmat aallonpituudet. Valon taittuminen riippuu linssin (tai muun taittavan esineen) taitekertoimesta. Taitekerroin riippuu taas valon aallonpituudesta, tästä seuraa se, että eri aallonpituudet taittuvat eri kulmissa, jolloin havaitaan väriaberraatio. Karkeasti yleistäen voidaan sanoa, että sininen valo taittuu enemmän kuin punainen.


title: Väriaberraatio

text: Värien erilaisen taittumisen seurauksena on se, että tietystä kohteesta muodostuu linssin taakse useita eri värisiä kohteita hieman eri paikkaan. Väriaberraatiota hyödynnetään varsinkin silloin, kun halutaan muodostaa kohteesta sen spektri. Se on kuitenkin vakava ongelma, mikäli halutaan luoda mahdollisimman tarkkoja kuvia kohteista. Ongelma voidaan korjata niin sanotulla akromaattisella objektiivilla.


title: Välityömarkkinat

text: Välityömarkkinat ovat vapaiden työmarkkinoiden ja työttömyyden välillä olevaa työssäoloa, josta pyritään sijoittumaan vapaille työmarkkinoille. Ne on tarkoitettu lähinnä vaikeasti työllistyville työnhakijoille. Välityömarkkinat voivat tarjota heille sekä riittävää sosiaalista tukea että pysyvää toimeentuloa. Kolmas sektori, kuten yhdistykset vastaavat suurimmalta osin välityömarkkinoista.


title: Välityömarkkinat

text: Välityömarkkinat jakaantuvat työllistymistavoitteen ja tavoitteen toteuttamiseksi tarvittavien toimenpiteiden perusteella kahteen tyyppiin. Välityömarkkinoilta henkilön odotetaan siirtyvän suhteellisen nopeasti avoimille työmarkkinoille työvoimakoulutuksen ja palkkatuen turvin, kun taas välittävillä työmarkkinoilla tarvitaan laajempia kuntouttavia toimenpiteitä eikä kaikkien kohdalla työllistyminen avoimille työmarkkinoille ole mahdollistakaan. Edellinen – välityömarkkinat – kuuluu työ- ja elinkeinoministeriön sekä jälkimmäinen – välittävät työmarkkinat – sosiaali- ja terveysministeriön vastuulle.


title: Välityömarkkinat

text: Isossa-Britanniassa välityömarkkinat kytketään usein avointen työmarkkinoiden kysyntään. Esimerkiksi Skotlannissa ovat aputyövoiman puutteesta kärsivät organisaatiot, kuten sairaalat, alkaneet järjestöjen kanssa yhteistyössä luoda suoria yhteyksiä kuntoutettaviin ja vajaatyökykyisiin ihmisiin ja alkaneet kouluttaa heitä omiin töihinsä.


title: Välityömarkkinat

text: Erityisesti kuntauudistus tulee aiheuttamaan myös välityömarkkinoille monia paineita, kuten myös se, että eri puolella maata on hyvin erilaiset mahdollisuudet edetä välityömarkkinoilla. Tärkeää on myös yhteyksien luominen välityömarkkinoilta työvoiman kysyntään.


title: Välityömarkkinat

text: Työministeriön toimintakertomus 2006 otti esille "välityömarkkinat" uutena käsitteenä. Siirtymätyötä käytetään apuna, kun selvitetään ihmisten työ- ja toimintakykyä sekä parannetaan heidän edellytyksiään työllistyä ja työmarkkinavalmiuksiaan. Yhdistysten lisäksi välityömarkkinoiden työpaikkoja tarjoavat myös valmennus- ja sosiaalipalvelusäätiöt, työpajat ja muut yhteisöt, esimerkiksi sosiaaliset yritykset. Lisäksi työpaikkoja on jonkin verran tarjolla myös kunnissa sekä valtion virastoissa ja laitoksissa.


title: Välityömarkkinat

text: Siirtymätyöpaikkoja järjestettäessä muualla kuin kunnissa ja valtiolla edellytetään, että valtion taloudellisella tuella palkataan henkilöstö, joka huolehtii käytännön asioista, kuten tuella palkattujen työntekijöiden perehdytyksestä ja ohjauksesta. Työllisyyspoliittisella projektituella on vuodesta 1998 lähtien järjestetty pääasiassa pitkään työttöminä olleille työmarkkinatoimenpiteitä ja palkkatuettuja työllisyysmahdollisuuksia. Vuonna 2006 projektitukea myönnettiin 327 toimijalle, joista noin 65 prosenttia oli rekisteröityjä yhdistyksiä. Seuraavaksi suurin osuus oli kuntien, noin 14 prosenttia. Vuonna 2006 omatoimisuusavustusta myönnettiin 140 toimijalle, joista 115 oli työttömien yhdistyksiä.


title: Välityömarkkinat

text: Suomessa järjestetään Euroopan sosiaalirahaston ohjelman puitteissa kehittämisohjelmia, esimerkiksi seuraavat:


title: Välityömarkkinat

text: Siirtymätyömarkkinat tarjoavat työmarkkinatoimenpiteitä (työharjoittelu ja työelämävalmennus) ja palkkatuettua työtä, joiden on tarkoitus parantaa työttömien ammattitaitoa ja osaamista ja näin edistää heidän pääsyään avoimille työmarkkinoille.


title: Välityömarkkinat

text: Välittävien työmarkkinoiden tarkoituksena on muodostaa aktiivisen sosiaali- ja työvoimapolitiikan palveluista avoimille työmarkkinoille johtavia työllisyyspolkuja ja kohdentaa välittävien työmarkkinoiden palveluita tukemaan työttömien sosiaalista toimintakykyä.


title: Välityömarkkinat

text: Työvoimapoliittisissa ohjelmissa välityömarkkinoita on hyvin usein etsitty kolmannelta sektorilta, kansalaisjärjestöistä. Vammaisten, pitkäaikaissairaiden ja vammaisten työllistymistä edistävä Vates-säätiö ja Valtakunnallinen Työpajayhdistys ottivat laajasti kantaa välityömarkkinoihin ja asettivat niille esimerkiksi seuraavanlaisia ehtoja:


title: Ouu-raisakson!

text: Ouu-raisakson! on Raptorin vuonna 2000 julkaistu studioalbumi.


title: Ouu-raisakson!

text: Levyn 14 kappaleesta neljä on aivan uusia ja loput remixversioita yhtyeen vanhoista kappaleista.


title: Ouu-raisakson!

text: Albumi pysyi vuonna 2000 Suomen virallisella listalla kymmenen viikkoa, tosin se ei saavuttanut samanlaista suosiota kuin yhtyeen aiemmat albumit. Parhain sijoitus oli viikolla 25, sija 11.


title: Ouu-raisakson!

text: Levystä löytyy perinteisten kappaleiden lisäksi noin 25 minuutin ajan piiloraitoja.


title: Amy Hempel

text:
Amy Hempel (s. 14. joulukuuta 1951 Chicago, Illinois, Yhdysvallat) on kirjailija, journalisti sekä Sarah Lawrence -collegen professori. Hän asuu New Yorkissa, Yhdysvalloissa. Hempelin kirjoitustyyliä on kuvattu minimalistiseksi.
Kirjailija Gordon Lishin oppilaana Amy Hempel kirjoitti ensimmäiset novellinsa. Gordon Lish oli niin vaikuttunut Hempelin töistä että auttoi häntä julkaisemaan ensimmäisen novellikokoelmansa, "Reasons to Live" (1985). Hempel on sittemmin julkaissut kolme muuta novellikokoelmaa, "At the Gates of the Animal Kingdom " (1990), "Tumble Home" (1997) ja "The Dog of the Marriage" (2005). Amy Hempel toimitti Jim Shepardin kanssa runokokoelman "Unleashed – Poems by Writers’ Dogs" (1995). Hempelin kirjoittamia artikkeleita, esseitä ja novelleja on julkaistu lukuisissa lehdissä ja aikakausjulkaisuissa. Vuonna 2006 julkaistiin kirja "The Collected Stories of Amy Hempel", joka sisältää hänen kaikki neljä aiemmin julkaistua novellikokoelmaansa. Raymond Carverin ja Mary Robisonin ohella Hempel on harvoja ainoastaan novelleilla maineensa luoneita kirjailijoita. Hänen tunnetuimpiin ihailijoihinsa lukeutuu kirjailija Chuck Palahniuk, joka on kirjoittanut Hempelistä esseen nimeltään "Chasing Amy".


title: Brasilian Grand Prix 1980

text: Brasilian Grand Prix 1980 oli Formula 1 -sarjan osakilpailu, joka ajettiin 27. tammikuuta 1980 Interlagosin radalla Brasiliassa. Kilpailun voitti Renault'lla ajanut René Arnoux.


title: Kone (albumi)

text: Kone on vuoden 1994 Tenavatähti-lastenlaulukilpailun voittaneen ja myöhemmin näyttelijänä sekä jalkapalloilijana vaikuttaneen Konsta Hietasen albumi vuodelta 1994. Albumin julkaisi Flamingo Music.


An Historical Account of Two Notable Corruptions of Scripture () on englantilaisen matemaatikon ja fyysikon Sir Isaac Newtonin vuonna 1690 kirjoittama tutkielma, joka julkaistiin postuumisti vuonna 1754. Tutkielma käsittelee kahden Uuden testamentin kirjoituksen tuhoutumisia, jotka koskevat Raamatun kohtia 1. Joh 5:7–8 ja Tim. 3:16. Newton arveli tutkielman julkaisemisen olevan liian vaarallista Englannissa. Tuohon aikaan kolminaisuusoppia vastustavia vainottiin. Newton lähetti käsikirjoituksensa John Lockelle ja pyysi tätä kääntämään kirjoituksen ranskaksi ja julkaisemaan kirjoituksen Ranskassa. Kaksi vuotta myöhemmin Newton sai tietää, että kirjoitusta yritettiin julkaista latinankielisenä nimettömänä käännöksenä. Newton painosti Lockea estämään latinankielisen käännöksen julkaisemista.


title: Punalippu

text: Punalippu voi olla


title: Etelä-Afrikan Grand Prix 1980

text: Etelä-Afrikan Grand Prix 1980 oli Formula 1 -sarjan osakilpailu, joka ajettiin 1. maaliskuuta 1980 Kyalamin radalla Etelä-Afrikassa. Kilpailun voitti Renault'lla ajanut René Arnoux, jolle voitto oli kauden toinen.


title: Sanja

text: Sanja on ortodoksista alkuperää oleva naisen etunimi. Ortodoksisen kalenterin mukaan Sanjan nimipäivää vietetään 23. huhtikuuta. Sanja-nimen pyhittäjä on marttyyri Aleksandra .


title: Sanja

text: Suomen Väestörekisterikeskuksen Väestötietojärjestelmän mukaan nimi Sanja on huhtikuuhun 2016 mennessä annettu 339 henkilölle. Heistä 152 on syntynyt vuosina 1980–1999.


title: Sanja

text: Sanja on yleinen nimi esimerkiksi entisen Jugoslavian maissa. Italiassa se on miehen nimi.


title: Kensingtonin riimukivi

text: Kensingtonin riimukivi on kivipaasi, jonka amerikanruotsalainen maanviljelijä Olof Ohman löysi Yhdysvaltain Minnesotasta vuonna 1898. Kivessä on pitkä riimukirjoitus, jonka mukaan kyseessä on syvällä Pohjois-Amerikan sisämaassa liikkuneen norjalais-ruotsalaisen retkikunnan jättämä muistomerkki vuodelta 1362. Useimmat tutkijat kuitenkin pitävät kiveä taitavasti tehtynä väärennöksenä.


title: Kensingtonin riimukivi

text: Pohjoismainen romanttinen nationalismi alkoi kasvaa merkittäviin mittoihin Yhdysvalloissa 1850- ja 1860-luvuilla. Vuonna 1874 Rasmus Anderson julkaisi työnsä "America Not Discovered by Columbus" ja siitä tuli suosittu teos myös tutkijoiden piirien ulkopuolella. Toinen pohjoismaisen nationalismin ilmentymä Yhdysvalloissa oli Magnus Andersenin tekemä purjehdus "Gokstad"-nimisellä viikinkilaivan jäljennöksellä, mikä todisti viikinkien Atlantin ylityksen olleen teknisesti mahdollista. Samoihin aikoihin, vuonna 1879, ruotsalainen kivenhakkaaja Olof Ohman muutti Minnesotaan Ruotsin Hälsinglandista. Vuonna 1891 hän osti maatilan läheltä Kensingtonia. Vuonna 1898 hän löysi riimukiven valaehtoisen todistuksensa mukaan ollessaan kaivamassa kantoja maasta. Kivi löytyi hänen mukaansa erään puun juurakosta.


title: Kensingtonin riimukivi

text: Kiven löytyminen aiheutti sensaation. Löytymisen jälkeen se oli näytteillä Alexandriassa paikallisessa pankissa, ja paikalliset lehdet julkaisivat käännöksiään kirjoituksesta. Chicagolainen Daily Inter Ocean kirjoitti kiven mullistavan arkeologian aikaisemmat tutkimukset, mikäli kivi vain todetaan aidoksi. Chicago Tribune kirjoitti puolestaan, että kivi saattaa olla vanhin kirjallinen todiste Amerikan historiasta. Minnesotan yliopiston skandinaavisten kielten professori Olaf Bredalle lähetettiin ilmeisesti Ohmanin tekemä käännös riimukirjoituksesta. Bredan tulkinan mukaan kyse ei voinut olla vanhasta tekstistä, koska siinä oli riimukirjoitukseen kuulumattomia numeroita. Tämän jälkeen kiveä tutkittiin edelleen Northwestern Universityssä. Yliopiston professori George Cume ilmoitti lehdistölle, että kiven riimut ovat selvästi modernia alkuperää. Kivestä lähetettiin myös valokuvia johtaville riimututkijoille Norjaan, Tanskaan ja Ruotsiin, joissa kaikki kuvat tutkineet olivat yhtä mieltä Cumen kanssa. Tämän jälkeen kivi palautettiin Ohmanille, joka ei ilmeisesti kyseenalaistanut tutkijoiden havaintoja.


title: Kensingtonin riimukivi

text: Kiven palauttamisen jälkeen norjalaissyntyinen amatöörihistorijoitsija Hjalmar Holand kiinnostui kivestä ollessaan Minnesotassa esitelmöimässä Norjan historiasta. Hän sai kiven Ohmanilta sillä ehdolla, että hän tallettaisi kiven Minnesota Historical Societyn kokoelmiin Ohmanin puolesta. Holand piti kuitenkin kiven itsellään ja julisti sen olevan aito. Hän kehitti teorian, joka yhdisti kiven Paul Knutsonin löytöretkeen. Holandin kampanjointi kiven aitouden puolesta johti siihen, että Minnesota Historical Society alkoi uudestaan tutkia kiveä vuonna 1909. Vuonna 1910 asiaa alkoi tutkia geologi Newton Winchell. Winchell haastatteli Ohmania Holandin toimiessa tulkkina, koska Ohman ei puhunut englantia ja Winchell ei osannut skandinaavisia kieliä. Haastattelujen mukaan Ohman kielsi kaivertaneensa riimut itse, mutta ilmoitti olevansa kiinnostunut riimukirjoituksesta ja historiasta. Winchellin päiväkirjan mukaan Holandin ja Ohmanin välillä oli selviä vihamielisyyksiä. Winchell tutki myös kiveä ja hänen mukaansa kirjoitus saattoi olla aito, mutta se oli selvästi nykyaikainen. Minnesota Historical Societyn mukaan kivi oli kuitenkin todennäköisesti väärennös, josta Ohman oli luultavasti vastuussa. Tutkimusten jälkeen Holand yritti myydä kiven Minnesota Historical Societylle 5 000 dollarilla, mutta Society ei ollut kiinnostunut sen ostamisesta. Tähän vaikutti se, että Ohman väitti olevansa kiven oikea omistaja. Lopulta Holand myi kiven sen nykyiselle omistajalle Alexandria Chamber of Commercelle 4 000 dollarin hintaan. Holand julkaisi vielä tämän jälkeen useita kirjoja, joissa hän väitti edelleen kiven olevan aito.


title: Kensingtonin riimukivi

text: Kiven maine kasvoi, kun se oli esillä Smithsonian-instituutin tiloissa Washingtonissa vuosina 1948–1953. Näytteillepanoa perusteltiin sillä, että kivi oli riittävän merkittävä huolimatta siitä, että se oli mahdollisesti väärennös. Smithsonian-instituutin julkaisu väitti kuitenkin näyttelyn avautuessa, että arkeologit yleisesti pitivät kiveä aitona, vaikkakin kerrottiin, että jotkut pitivät sitä väärennöksenä. Alkuperäinen kivi oli näytteillä 17. helmikuuta 1948 – 25. helmikuuta 1949, minkä jälkeen se palautettiin omistajilleen Alexandriaan. Tämän jälkeen näytteillä oli vielä usean vuoden ajan kiven kopio. Näytteillepanon aiheuttaman kiistelyn takia Smithsonian-instituutti käynnisti kiven uudet tutkimukset. Kiveä tutki tanskalainen etnologi William Thalbitzer, joka oli erikoistunut eskimoiden tutkimukseen. Hänen vuonna 1951 valmistuneen tutkimuksensa mukaan kivi oli aito, mutta tästä huolimatta Smithsonian-instituutti ei enää antanut tukeaan kiven väärentämättömyydelle. Kiistely kivestä jatkui, ja Thalbitzerin tutkimuksen jälkeen muut Smithsonian-instituutin tutkijat julkaisivat useita kriittisiä arvioita.


title: Kensingtonin riimukivi

text: Kensingtonin riimukiveä pidetään nykyisin tutkijoiden keskuudessa lähes yksimielisesti väärennöksenä, mutta myös useita kiven aitoutta puolustavia teoksia on julkaistu. Kiven aitouteen uskovien perusteluita ovat tutkijoiden ennakkoluuloisuus ja se, että heidän mukaansa kiven löytöpaikkaa peittäneen puun vuosirenkaiden mukaan kivi oli vähintään 70 vuotta vanha. Kuitenkin puun ikä on arvioitu myös 5–12 vuodeksi. Myös kiveä peittänyt juuri oli kooltaan pieni. National Museum of Natural Historyn virallisen kannan mukaan Kensingtonin riimukivi on 1800-luvulta peräisin oleva väärennös.


title: Vaajakosken Terä

text: Vaajakosken Terä on vuonna 1939 perustettu Jyväskylässä toimiva urheiluseura. Seuran lajeina ovat nykyään suunnistus ja koripallo. Seuran puheenjohtaja on Jarmo Minkkinen.


title: Vaajakosken Terä

text:
Vaajakosken Terän miesten edustusjoukkue pelaa Keski-Suomen koripalloliigaa.
Vaajakosken Terän naisten edustusjoukkue pelaa Keski-Suomen alueen 2. divisioonaa.


title: Vaajakosken Terä

text: Terän menestyksekkäin painija on Lenni Viitala, joka voitti olympiakultaa Lontoossa 1948, EM-kultaa 1946 ja EM-pronssia 1947.


title: Vaajakosken Terä

text: Vaajakosken Terä oli 1980-luvulla menestyksekäs viestisuunnistusseura. Seura oli toinen vuoden 1982 Jukolan viestissä Joensuussa ja kolmas seuraavana vuonna Valkealassa. Seura voitti useita pikkuviestejä 80-luvulla. Maajoukkueessa esiintyivät muun muassa Seppo Rytkönen, Jukka Kapanen, Jyrki Saarivaara, Olli-Pekka Kärkkäinen, Jukka Pukkila ja Martti Häkkinen.


title: Vaajakosken Terä

text: Vaajakosken Terän suunnistajat liittyivät vuonna 1989 perustettuun Suunta-941 suunnistusseuraan. Vuonna 2000 Vaajakosken Terän suunnistusjaosto perustettiin uudelleen. Vuonna 2005 Terään siirtyi joukko eturivin suunnistajia: muun muassa maailmanmestarit Jani Lakanen ja Pasi Ikonen. Vuonna 2011 seuraan liittyi norjalainen Anders Nordberg. Suunnistusjaoston puheenjohtajana toimi Ari Saarivaara vuosina 2000–2010. Vuodesta 2011 jaoston puheenjohtaja on Harri Mehto. Seuran managerina toimi vuosina 2005–2009 Jyrki Saarivaara ja 2009– Kimmo Kaario. Seuran päävalmentajana oli 2005–2007 Eino Havas, 2008–2009 Jarmo Heiskanen ja 2010– seuran valmennuksesta ovat vastanneet mm. Jari Liuha ja Jani Lakanen.


title: Vaajakosken Terä

text: Vaajakosken Terä on voittanut viestisuunnistuksen Suomen mestaruuden neljästi vuosina 2005, 2006, 2011 ja 2013. Seura voitti Viestiliigan yhteiskilpailun vuosina 2005 ja 2006. Jukolan viestissä Terä on parhaimmillaan sijoittunut kerran kolmanneksi (2010) ja kahdesti neljänneksi (2005, 2011). Tiomila-viestissä seura sijoittui toiseksi vuonna 2007. Terä on voittanut pienimmistä viestikilpailuista vuosina 2005–2011 Kalevan rastiviestin, Keski-Suomen viestin, Pihkaviestin, Hämeen rastiviestin, FinnSpring-viestin, Keskipohjanmaa-viestin, Smålandskavlenin, Kymen rastiviestin, Spring Cup -viestin ja Lakeuden viestin.


title: Vaajakosken Terä

text: Arvokilpailumitaleja seuran jäsenistä ovat saaneet Jyrki Saarivaara (Pohjoismaiden mestaruus nuorten viestissä 1982), Jani Lakanen (MM-kultaa pitkällä matkalla 2006, MM-hopeaa viestissä 2006, MM-pronssia sprintissä 2005, MM-hopeaa pitkällä matkalla 2013, EM-kultaa pitkällä matkalla 2006), Pasi Ikonen (MM-hopeaa pitkällä matkalla 2011, MM-pronssia viestissä 2007, EM-pronssia keskimatkalla ja viestissä 2008), Anders Nordberg (MM-hopeaa viestissä 2011) sekä Tue Lassen (MM-hopeaa sprinttiviestissä ja MM-pronssia sprintissä 2014). Pohjoismaisissa mestaruuskilpailuissa 2007 Terän suunnistajat Jonne Lakanen, Pasi Ikonen ja Jani Lakanen voittivat hopeaa puhtaalla seurajoukkueella.


title: Vaajakosken Terä

text: Vaajakosken Terän suunnistusjaosto on keskittynyt miesten sarjan suunnistukseen eikä jaostossa ole yhtään naisjäsentä. Keski-Suomen liikunta valitsi Terän vuoden joukkueeksi vuonna 2005, Jani Lakasen vuoden urheilijaksi 2006 ja Eino Havaksen vuoden valmentajaksi 2006. Suomen Suunnistusliitto valitsi Jyrki Saarivaaran vuoden 2002 suunnistushenkilöksi yhdessä Hannu Varkoin kanssa O'news Cosmos -suunnistusportaalin vuoksi.


title: Kirkniemi

text: Kirkniemi on Lohjan 30. kaupunginosa. Se sijaitsee Virkkalasta lounaaseen. Kaupunginosan nimi tulee alueella sijaitsevasta Kirkniemen kartanosta.


title: Kirkniemi

text: Puhekielessä Kirkniemellä tarkoitetaan usein myös suurta osaa Jönsbölen kaupunginosasta. Myös Kirkniemen paperitehdas sijaitsee Jönsbölessä.


title: Daniel Pinkham

text: Daniel Rogers Pinkham, Jr. (5. kesäkuuta 1923 – 18. joulukuuta 2006) oli yhdysvaltalainen säveltäjä.


title: Daniel Pinkham

text: Pinkham oli massachusettsilainen. Hänen tärkeimpiä opettajiaan olivat Walter Piston, Aaron Copland, Wanda Landowska, E. Power Biggs, Samuel Barber, Arthur Honegger ja Nadia Boulanger. Hänen tärkeimmät soittimensa olivat cembalo ja urut.


title: Daniel Pinkham

text: Pinkham pääsi Bostonin konservatorion opettajaksi vuonna 1946. Vuodesta 1959 kuolemaansa 2006 hän opetti Uuden-Englannin konservatoriossa. Hän opetti lyhyempiä ajanjaksoja myös muissa merkittävissä laitoksissa, kuten Harvardin yliopistolla, ja eräs hänen oppilaistaan oli jazzmuusikkona tunnetuksi tullut Gigi Gryce.


title: Daniel Pinkham

text: Pinkham soitti ammattimaisesti myös aiemmin hartaasti opiskelemiaan cembaloa ja urkuja. Hän toimi pitkään muun muassa King’s Chapelin urkurina Bostonissa. Alan Hovhanessin duo cembalolle ja viululle oli kirjoitettu tilaustyönä Pinkhamille ja viulisti Robert Brinkille. Kroonista lymfaattista leukemiaa sairastanut Pinkham kuoli Massachusettsissa 83-vuotiaana 18. joulukuuta 2006.


title: Daniel Pinkham

text: Pinkhamin tunnetuimmat teokset ovat kirkollista musiikkia, jossa uruilla on usein oleellinen rooli. Hän oli kuitenkin varsin tuottelias musiikintekijä ja kirjoitti myös lukuisissa muissa genreissä.


title: Meikit, ketjut ja vyöt

text: Meikit, ketjut ja vyöt on Maija Vilkkumaan toinen studioalbumi. Se julkaistiin vuonna 2001. Albumia on myyty lähes 37 000 kappaletta. Heti julkaisun jälkeen levy nousi Suomen virallisen albumilistan kärkeen ja pysytteli siellä kolme viikkoa.


title: Meikit, ketjut ja vyöt

text: Kaikki kappaleet säveltänyt ja sanoittanut Maija Vilkkumaa, sovitukset Janne Lehto, paitsi kappale 4 Niko Kokko, kappaleet 6 ja 9 Niko Kokko & Janne Lehto, kappale 8 Niko Kokko, Janne Lehto, Tero Pennanen & Jan Pethman, kappale 12 Niko Kokko, Janne Lehto & Tero Pennanen


title: Jakkukylä

text: Jakkukylä on kylä ja taajama Iissä Pohjois-Pohjanmaalla. Jakkukylän taajamassa on 417 asukasta (30.8.2016). Kylä sijaitsee Iijoen varressa, molemmin puolin jokea, pohjoispuolella Iin ja Yli-Iin välisen seututien 851 varrella ja eteläpuolella Maalismaantien varrella. Yli-Iin taajamaan on matkaa noin 16 kilometriä ja Iin keskustaan noin 13 kilometriä.


title: Jakkukylä

text: Kylän kohdalta Iijokea pitkin pääsee veneellä ylävirtaan Maalismaan voimalaitokselle asti ja alavirtaan Iihin Raasakan voimalaitokselle. Kylässä toimii oma koulu, Jakun ala-aste.


title: Jakkukylä

text: Kylä muodostuu pienemmistä osista, jotka ovat Rajala, Niskala, Räihänniemi ja Jakkuranta.


title: Jakkukylä

text: Jakkukylä kuului aiemmin Yli-Iin kuntaan, joka liittyi Ouluun vuoden 2013 alussa. Vuonna 2015 Jakkukylä ilmaisi halunsa liittyä Iin kuntaan osakuntaliitoksella. Sekä Oulun kaupunginvaltuusto että Iin kunnanvaltuusto puolsivat asiaa, ja valtiovarainministeriö hyväksyi osakuntaliitoksen huhtikuussa 2017. Muutos astui voimaan vuoden 2018 alussa.


title: Mark Ruffalo

text: Mark Alan Ruffalo (s. 22. marraskuuta 1967 Kenosha, Wisconsin, Yhdysvallat) on yhdysvaltalainen näyttelijä, ohjaaja ja tuottaja. Hän on saanut kolme parhaan miessivuosan Oscar-ehdokkuutta elokuvista "The Kids Are All Right" (2010), "Foxcatcher" (2014) ja "Spotlight" (2015). Hän näyttelee myös Hulkia elokuvissa Marvel Cinematic Universen elokuvissa sekä FBI-agentti Dylan Rhodesia elokuvissa "Suuri puhallus" (2013) ja "Suuri puhallus 2" (2016).


title: Mark Ruffalo

text: Ruffalo syntyi Kenoshassa, Wisconsinissa, italialaissukuisen Frankin ja italialais-Kanadanranskalaisen Marien pojaksi. Hän vietti nuoruusvuotensa Virginia Beachissa, valmistui First Colonial High Schoolista ja muutti sitten perheineen San Diegoon, Kaliforniaan. Myöhemmin hän siirtyi Los Angelesiin ja kuului Orpheus Theatre Companyn perustajiin. Useamman vuoden ajan hän kuitenkin sai pääasiallisen elantonsa toimimalla baarimestarina.


title: Mark Ruffalo

text: Näyttelijän uransa alkupuolella Ruffalo esiintyi sivuosissa mm. kauhuelokuvassa "Hammaslääkäri" (1996) ja Yhdysvaltain sisällissodasta kertovassa draamassa "Paholaisen satulassa" (1999). Suurimmat menestyksensä urallaan hän on saavuttanut 2000-luvun vuosina. Ruffalon elokuvien joukkoon lukeutuvat "Viimeinen linnoitus" (2001) "Elämäni ilman minua" (2003), "Tahraton mieli" (2004), "Jospa se vain olisi totta" (2005), "Zodiac" (2007) ja "Suljettu saari" (2010). Vuonna 2008 Ruffalo oli ehdolla Satellite Award -palkinnon saajaksi rooleistaan elokuvissa "What Doesn't Kill You" ja "The Brothers Bloom".


title: Mark Ruffalo

text: Ruffalo on ohjannut elokuvan "Sympathy for Delicious" (2009). Elokuva voitti Special Jury Prize -palkinnon Sundancen elokuvajuhlilla vuonna 2010. Ruffalo on toiminut myös tuottajana elokuvissa "We Don't Live Here Anymore" ja "Second Coming".


title: Mark Ruffalo

text: Vuonna 2014 Ruffalo näytteli HBO:n televisioelokuvassa "The Normal Heart", josta hän sai Emmy-ehdokkuuden parhaasta miespääosasta.


title: Mark Ruffalo

text: Mark Ruffalo on ollut kesäkuusta 2000 naimisissa ranskalais-amerikkalaisen näyttelijä Sunrise Coigneyn kanssa. Heillä on lapset Keen (s. 2001), Bella (s. 2005) ja Odette (s. 2007).


title: Mark Ruffalo

text: Ruffalo toipui vuonna 2002 hyvänlaatuisesta aivokasvaimesta, joka kuitenkin aiheutti tilapäisen, osittaisen kasvohalvauksen. 4. lokakuuta 2006 hän puhui "Democracy Now!" -ohjelmassa Irakin sotaa ja Bushin hallitusta vastaan.


title: Eija Vilpas (albumi)

text: Eija Vilpas on vuonna 1993 julkaistu näyttelijä Eija Vilppaan albumi.


title: Eija Vilpas (albumi)

text: Albumilla vierailee Vilppaan entinen aviomies näyttelijä Ville Virtanen kappaleessa ""Mennään Mäntsälään"" ja Mikko Kivinen kappaleessa ""Kauhea kankkunen"".


title: Interbank

text: Interbank Osakepankki oli ensimmäinen pankki, joka syntyi Suomen suljettuun pankkijärjestelmään. Se oli myös ensimmäinen suomalainen sotien jälkeen perustettu yksityinen pankki. Yhtiö fuusioitui vuonna 1998 Mandatum & Co:n kanssa.


title: Interbank

text: Yhtiön historia alkoi, kun Jon Hellevig ja hänen veljensä Gert, Ben Wolfram ja Juha Sorvisto perustivat rahoitusyhtiön. Tästä yritys muuttui myöhemmin pankkiiriliikkeeksi, ja vähän myöhemmin siitä tuli myös talletuksia vastaanottava Interbank. Interbank Osakepankki perustettiin vuonna 1988. Synty oli jatkoa ruotsalaisen pörssiyhtiö Independent Finans Ab:n käynnistämälle arvopaperivälitysyhtiölle Independent Pankkiiriliike Oy:lle. Valuuttapankkioikeudet pankki sai vuonna 1989.


title: Interbank

text: Interbank oli yhdessä Ålandsbanken kanssa ainoat pankit, jotka selvisivät ilman valtion tukea Suomen talouskriisistä, jonka aikana Suomen valtio joutui tukemaan pankkeja yhteiskunnallisen velvoitteen täyttämiseksi useilla miljardeilla markoilla. Osakkeet olivat teollisuuden ja rahoitusyhtiöiden, kuten Venatorin omistuksessa, mutta myös yksityishenkilöt omistivat pankin osakkeita suoraan ja rahoitusyhtiöiden kautta. Interbank Osakepankin osakkeet listattiin myös Helsingin arvopaperipörssissä. Vuonna 1998 Mandatum & Co ja Interbank Osakepankki fuusioituvat, jolloin Mandatum sai paikan pörssilistalta ja nimeksi tuli Mandatum Pankki Oyj.


title: Interbank

text: Pankin ympärillä pyöri 1990-luvun alussa talousrikosvyyhti, jonka seurauksia puitiin oikeudessa vielä 2000-luvulla. Interbankin omistaneet holding-yhtiöt myivät Interbankin osakkeensa 74 miljoonan markan kauppahinnasta vuonna 1993. Kari Uoti ei oikeuden päätöksen mukaan maksanut veroja näistä kaupoista, vaan siirsi varat ulkomaille. Interbankin toimitusjohtaja Juha Sorvisto, Venatorin (yksi Interbankin omistavista holding-yhtiöistä) toimitusjohtaja, tuomittiin samassa yhteydessä puolentoista vuoden vankeuteen.


title: Interbank

text: Pankin muita johtokunnan jäseniä ei ole tuomittu Venatorin sotkuissa taikka muustakaan lainvastaisesta toiminnasta.


title: Tell Hamoukar

text: Tell Hamoukar oli muinainen kaupunki Luoteis-Syyriassa Eufratin sivuhaaran Khabur-joen altaassa, pohjoisessa Mesopotamiassa. Kaupunki on nykyisellä Jaziran alueella, Al Hasakahin kuvernöörikunnassa lähellä Irakin rajaa.


title: Tell Hamoukar

text: Khabur-joen allas sijaitsee sadeviljelyvyöhykkeen rajalla, mutta siellä on myös joen tulvatasankoa.


title: Tell Hamoukar

text: Kaupungin uskotaan kasvaneen 32 eekkerin kokoiseksi vuoteen 3700 eaa. mennessä, mutta seuraavana 200 vuotena siellä ei näkynyt saviastioissa lainkaan Urukin vaikutusta, ja vuoden 3200 eaa. jälkeen vain hiukan. Keskustan ala oli 16 ha, jota ympäröi 280 ha asutus. Kaupunginmuurit ajoittuvat myöhäiselle kalkoliittiselle eli myöhäiskuparikaudelle.


title: Tell Hamoukar

text: Kaupunki lienee ollut pitkään Urukia suurempi. Tämä muuttaa perinteistä kuvaa siitä, että kaupungistunut yhteiskunta olisi syntynyt eteläisessä Mesopotamiassa. Hamoukarissa oli erikoistunutta työvoimaa, massatuotantoa, hallitus ja lait, sekä taiteilijoita. Arvellaan, että kaupunki syntynyt huomattavsti ennen kirjoituksen keksimistä, toisin kuin Sumerin kaupunkien on tähän asti uskottu syntyneen kirjoituksen keksimisen aikoihin.


title: Tell Hamoukar

text: Vastaava vanha kaupunki samalla alueella oli Tell Brak. Urukin uskotaan vallanneen kaupungin 3500 eaa. päätellen sieltä löydetyistä lukuisista lingon ammuksista. Kulttuurikehityksen painopiste siirtyi etelään.


title: Karjalankylä

text: Karjalankylä on kylä Oulussa, Pohjois-Pohjanmaalla. Kylä sijaitsee Yli-Iin ja Iin välisen seututie 851:n varressa. Matkaa Yli-Iin taajamaan kertyy noin 8,3 kilometriä ja Iihin noin 18 kilometriä.


title: Haapakoski (Yli-Ii)

text: Haapakoski on kylä Oulun kaupungin Pahkalan kaupunginosassa, entisen Yli-Iin kunnan alueella. Kylä sijaitsee yhdystien 8540 varressa, noin 19 kilometriä Yli-Iin keskustaajaamasta itään.


title: Haapakoski (Yli-Ii)

text: Haapakoskella sijaitsee Pohjolan Voiman omistama vuonna 1963 valmistunut Haapakosken vesivoimalaitos, jonka teho on 33 megawattia ja putouskorkeus 16 metriä.


title: Länsi-Yhdysvaltain Grand Prix 1980

text: Länsi-Yhdysvaltain Grand Prix 1980 oli Formula 1 -sarjan osakilpailu, joka ajettiin 30. maaliskuuta 1980 Long Beachin katuradalla Yhdysvalloissa. Kilpailun voitti Brabhamilla ajanut Nelson Piquet, jolle voitto oli hänen uransa ensimmäinen.


title: Sunshine

text: Sunshine on Danny Boylen ohjaama brittiläinen sci-fi-elokuva, joka sai ensi-iltansa 6. huhtikuuta 2007.


title: Sunshine

text: Vuonna 2057 Aurinko on sammumassa ja uhkaa tuhota elämän Maapallolla. Icarus II -avaruusalus on lähetetty uudelleensytyttämään Aurinko, kun ensimmäinen yritys Icarus I epäonnistui tuntemattomasta syystä seitsemän vuotta aiemmin.


title: Taipaleenkylä (Haukipudas)

text: Taipaleenkylä on kylä Haukiputaan kunnassa, Pohjois-Pohjanmaalla. Kylä sijaitsee Kiimingin ja Haukiputaan kunnanrajan tuntumassa, ja matkaa Haukiputaan keskustaan kertyy 12,2 kilometriä.


title: Taipaleenkylä

text: Taipaleenkylä voi tarkoittaa seuraavia maantieteellisiä kohteita:


title: Papinjärvi

text: Papinjärvi on järvi Oulussa Oulunsalon suuralueella Kylänpuolen kaupunginosassa, Oulunsalon taajaman länsipuolella ja Oulun lentoaseman luoteispuolella. Papinjärven geologinen rakenne on 9 000 vuotta vanha, mutta merestä järvi nousi vasta noin tuhat vuotta sitten. Järvi tunnettiin alun perin nimellä Isojärvi, nykyisen nimensä se sai 1800–luvun alussa.


title: Papinjärvi

text: Papinjärvi on matala, rannoilta hiekkapohjainen ja niukkaravinteinen. Järvellä on pituutta reilu kilometri ja leveyttä puolesta kilometristä 800 metriin.


title: Papinjärvi

text: Papinjärvi on savipohjainen orsivesijärvi, jonka syvin kohta on noin 2,5 metriä. Vedenkorkeus ei vaihtele kovin paljon, sillä järvellä ei ole merkittäviä tulo- ja lasku-uomia. Tämän vuoksi Papinjärven vesi vaihtuu hitaasti. Järvi on lievästi rehevä. Veden humuspitoisuus on alhainen ja vesi kirkasta. Vesi on hapanta (pH 5,3–6,8). Järven happitilanne on ollut melko hyvä, ja sitä tarkkaillaan joka kolmas vuosi. Mittauksessa 3.1.2006 happipitoisuus oli 13,3 mg/l.


title: Papinjärvi

text: Järvi on merkitty Oulun kaupungin kaavaan luonnon monimuotoisuuden kannalta erityisen tärkeänä alueena. Papinjärvi kuuluu kansallisesti tärkeiden lintualueiden luetteloon (FINIBA).


title: Papinjärvi

text: Järvi on tunnettu uimarannastaan, joka on paikkakuntalaisten ja lähikuntalaisten suosiossa. Järven ranta-alueilla (pääosin luoteisrannalla) on vapaa-ajan asuntoja. Järven lähettyvillä sijaitsee myös hiihtourheilukeskus Kisakangas.


title: Tell Brak

text:
Tell Brak oli muinainen kaupunki nykyisessä Luoteis-Syyriassa Khabur-joen hedelmällisessä altaassa.
Tämä paikka tunnetaan muinaisella nimellä Nagar ja nykyisin myös nimellä Tall Birak. Eufratin sivuhaaran Khaburin altaan arabiankielinen nimi on Nahr al-Khabur.
Se kasvoi melko nopeasti suureksi keskukseksi jo ennen Mesopotamian Sumerin sivilisaation syntyä. Se oli kauppateiden varrella, idässä oli Tigrisjoki ja luoteessa Anatolian kuperiesiintymät. Kaupunki oli 4500 eaa. suurempi kuin Sumerin Uruk noin 3500 eaa.
Sieltä on löydetty ajalta 3200–3100 eaa. peräisin olevia hyvin vanhoja savitauluja, eräitä vanhimmista tunnetuista. Tell Brakin tunnetuin löytö on ajalta noin 3000 eaa. oleva "Silmätemppeli", josta on löydetty pienoisveistoksia, joilal on 2–6 suurta silmää.


title: Tell Brak

text:
Paikalla vallitsi myöhäisneoliittisella ajalla 6000–5100 eaa. Halaf-kulttuuri ja siellä asuttiin ehkä jo Hassuna-kaudella.
Sieltä on löydettu Ubaidin keramiikkaa. Noin 4 000 eaa. Urukin kaupungistuessa täällä asui luultavasti 20 000 asukasta.. Keskisellä Uruk-kaudella 3800–3500 eaa. Tell Brakin ala oli yli 110 ha. Brakin ydinkeskusta oli 40 ha, lähiöalue 115 ha. Paikan lähellä on 15 km:n säteellä 400 pienempää rauniota.


title: Tell Brak

text: Brak on Pohjois-Mesopotamian ja Syyrian suurin rauniokumpu. Kerrostumat ovat 40 metriä korkeat. Kumpu 800x400 metrin kokoinen..


title: Tell Brak

text: Satelliittikuvia tutkimalla 15 km:n säteellä Brakista eli Nagarista on löydetty 115 muinaista asuinpaikkaa, joista puolet kylää suurempia.


title: Tell Brak

text: Samoilla alueilla kukoisti samoihin aikoihin suuri keskus Tell Hamoukar.


title: Tell Brak

text:
Silmätemppeli rakennettiin 3500–3300 eaa. Siellä on alabasterisia pieniä silmäveistoksia.
Eblan teksteissä kaupunki ehkä mainitaan nimellä Brakigo, ja temppelin seinissä oli kuparilevyjä, savikartioita ja kultatöitä mesopotamialaiseen tapaan. Eblan tekstit mainitsevat Brakin Koillis-Syyrian tärkeimpänä keskuksena. Nagarin temppeli paloi 2400 eaa. Akkadilaiset valtasivat kaupungin. Akkadin kuningas Naram-Sinin aikoihin noin 2200 eaa. kaupunki oli Akkadin pohjoinen hallintokeskus ja linnoitus.
Paikalla asuttiin 1700–1200 eaa., ja Mitannin
vallan alla se oli 1500–1360 eaa. Paikalal asuttiin vielä sassanidien ja varhaisella islamilaisella kaudella.


title: Seututie 942

text: Seututie 942 on Etelä-Lapissa Ranuan kunnan ja Rovaniemen kaupungin alueella kulkeva seututie. Tie kulkee Ranuan keskustasta Simojärven länsirantaa sivuten Kortteenperän ja Pohjaslahden kautta Rovaniemen puolella sijaitsevaan Juotasniemeen, jossa se liittyy kantatiehen 81. Tien pituus on 60 kilometriä. Tie on päällystetty, kaksikaistainen ja hyväkuntoinen.


title: Petäjäjärvi (Ranua)

text: Petäjäjärvi on kylä Ranuan kunnassa, Peräpohjolassa Lapin maakunnassa. Kylä sijaitsee kunnan kaakkoisosassa, seututie 858:n varressa. Matkaa Ranuan keskustaan kertyy 18,6 kilometriä.


title: Heitä sikaa

text: Heitä sikaa () on David Moffat Enterprisen vuonna 1977 julkaisema peli. Se on kahden tai useamman henkilön pelattava peli, jossa tarkoituksena on kahta muovista valmistettua sikahahmoa heittämällä kerätä pisteitä.


title: Heitä sikaa

text: Pelin voittamiseksi pelaajan pitää saada vähintään 100 pistettä. Pelaajat heittävät vuorollaan sikoja. Yksi vuoro koostuu yhdestä tai useammasta heitosta. Pisteiden määrä määräytyy siitä mihin asentoon siat heitettäessä jäävät. Jos siat jäävät asentoon 'läskilortti', pelaaja ei saa enää jatkaa vuoroaan ja menettää vuorollaan saamansa pisteet. Jos tulee asento 'pelkkää pekonia', pelaaja menettää kaikki pisteensä. Jos taas pelaaja heittää 'kinkkukohokkaan', pelaaja poistetaan pelistä kokonaan. Kun pelaaja haluaa lopettaa vuoronsa, vuorolla saadut pisteet lisätään pelaajan aiemmin saamiin pisteisiin ja vuoro siirtyy seuraavalle.


title: Heitä sikaa

text: Yhden sian pisteet


title: Heitä sikaa

text: Yhdistelmät


title: Heitä sikaa

text: Tuplasiat


title: Heitä sikaa

text: * Kinkkukohokkaan asennosta pelaaja jää kiinni fuskaamisesta, koska tavallisella tyylillä heitettynä sikoja on mahdotonta saada Kinkkukohokkaan asentoon.


title: Petäjäjärvi

text: Petäjäjärvi on usean järven nimi:


title: Pohjaslahti–Piittisjärvi

text: Pohjaslahti–Piittisjärvi on kahden kylän muodostama kyläyhteisö Ranuan kunnassa, Peräpohjolassa Lapin maakunnassa. Kyläyhteisö sijaitsee aivan Ranuan pohjoisosassa seututie 942:n varressa. Matkaa Ranuan keskustaan kertyy noin 46 kilometriä.


title: Rotestilaulu (albumi)

text: 20 suosikkia – Rotestilaulu on vuonna 1998 julkaistu kokoelma-albumi, joka sisältää 20 huumorilaulua eri esittäjien esittäminä vuosilta 1949–1978. Albumin on julkaissut CD-levynä ja C-kasettina Fazer Records.


title: Saariharju

text: Saariharju on kylä Ranuan kunnassa, Peräpohjolassa, Lapin maakunnassa. Se sijaitsee kunnan itäosassa, Ranuan ja Posion välisen seututie 941:n varressa. Matkaa Ranuan keskustaan kertyy noin 33 kilometriä ja Posion keskustaan noin 56 kilometriä. Saarijharjulla on vakituisesti asuttuja talouksia noin 50 ja asukkaita 110. Saariharjulla sijaitsee Saariharjun koulu ja alueella käy kirjastoauto sekä siellä toimii mm. metsästysseura Saariharjun Seudun Erä. Metsästysseuralla on Saariharjun kylällä seuran maja.


title: Salaliitto (kirja)

text: Salaliitto ("Mathias Sandorf") on eräs Jules Vernen ehkä vähiten tunnetuista romaaneista. Tarinallisesti se muistuttaa läheisesti Alexandre Dumas vanhemman "Monte-Criston kreiviä", sillä se on kirjoitettu Alexandre Dumas vanhemman muistoksi.


title: Salaliitto (kirja)

text: Suomessa julkaistu "Salaliitto" jonkin verran lyhempi, kuin alkuperäinen "Mathias Sandorf", jotta se on saatu paremmin miellyttämään nuoria lukijoita, joille Jules Vernen kirjat Suomessa on lähinnä osoitettu. "Mathias Sandorfia" ei näin ollen koskaan julkaistu suomeksi täysimittaisena.


title: Salaliitto (kirja)

text: Kreivi Mathias Sandorf valmistelee ystäviensä Ladizlaus Zathmarin ja Stephan Batoryn kanssa unkarilaisten vapautusta Itävallan hallinnasta. Petturit ovat kuitenkin saaneet selville suunnitelman ja myyvät salaliittolaiset poliisille saadakseen kreivi Sandorfin omaisuuden haltuunsa.


title: Salaliitto (kirja)

text: Saadessaan tietää pettureiden nimet salaliittolaiset pyrkivät pakenemaan ennen heille määrättyä teloitusta. Onni ei ole paenneille myötäinen, vaan he joutuvat uudelleen kavalletuiksi ja Mathias Sandorf joutuu lopulta jatkamaan pakoaan yksin. Viimeisellä epätoivoisella ponnistuksella Mathias Sandorf heittäytyy Adrianmereen ja katoaa häntä jahtaavien santarmien luotisateessa.


title: Salaliitto (kirja)

text: Tarina siirtyy viisitoista vuotta eteenpäin ja salaliiton petturit elävät ylellistä elämää kreivi Sandorfilta takavarikoidulla omaisuudella.


title: Salaliitto (kirja)

text: Ragusan kaupunkiin saapuu erikoinen matkailija, joka ilmoittaa nimekseen tohtori Antekirtt ja joka tuntuu kovin kiinnostuneelta salaliiton jäsenten asioista. Hän tutustuu kahteen ranskalaiseen taitovoimistelijaan, tapaa Stephan Batoryn lesken ja pojan sekä saa kuulla Peter Batoryn rakkaudesta kavaltaja Silas Toronthalin tyttäreen, Savaan.


title: Salaliitto (kirja)

text: Tohtori suunnittelee Peterin kuljettamista pois Ragusasta, mutta silloin toinen pettureista, Sarcany, palaa näyttämölle ja sotkee suunnitelman koettamalla murhata Peterin. Tohtori salakuljettaa hypnoosiin vaivutetun nuorukaisen omalle saarelleen, Antekirttalle, missä paljastaa tälle todellisen henkilöllisyytensä. Tohtori Antekirtt on kuolleeksi uskottu kreivi Mathias Sandorf ja nyt hänen ainoa päämääränsä on kostaa ystäviensä puolesta.


title: Salaliitto (kirja)

text: Vaikka tohtori paljastaa Peterille, että tämän rakastetun isä on toinen salaliiton pettureista, poika ei pysty heittämään Savaa mielestään. Kun tulee tieto, että Peterin äiti ja Sava ovat kadonneet epäselvissä olosuhteissa Ragusasta, tohtori suostuu lähtemään etsimään heitä. Sattuma heittää kuitenkin heidän tielleen Ferraton sisarukset, joita tohtori on turhaan etsinyt voidakseen kiittää näitä avusta, jota salaliittolaiset saivat näiden isältä.


title: Salaliitto (kirja)

text: Ferraton sisarusten avulla tohtori ryhtyy metsästämään kolmatta petturia, joka kavalluksellaan aiheutti Batoryn kiinnijäämisen ja sisarusten isän vangitsemisen. Suunnitelma ei toimi odotetusti ja tohtori jää tyhjin käsin ilman tietoa pettureiden olinpaikasta.


title: Salaliitto (kirja)

text: Tohtori onnistuu kuitenkin kovalla työllä löytämään sekä Toronthalin että Carpenan, joka petti heidät Ferratojen talossa. Toronthalilta koetetaan kysyä tietoja sekä Sarcanysta ja Savasta että rouva Batorysta, mutta tämä pysyy vaiti.


title: Salaliitto (kirja)

text: Lopulta tohtori saa kirjeen Ladislaus Zathmarin entiseltä palvelijalta, joka isäntänsä kuoleman jälkeen on huolehtinut Batoryn leskestä ja pojasta. Kirjeessään vanha Borik kertoo, miten Peterin oletettu kuolema ajoi järjen valon pois onnettoman leskirouvan mielestä. Kiireellä tohtori varustaa laivan matkalle noutamaan onnetonta rouvaa; mielessään hän syyttää itseään onnettoman rouvan hulluudesta, jonka hän olisi voinut estää paljastamalla Peterin olevan elossa.


title: Salaliitto (kirja)

text: Borik on onnesta melkein sekaisin saadessaan nähdä, että Peter on elossa, mutta onneton äiti ei edes tunnista poikaansa. Huolellinen hoito ja tohtorin suorittama psykologinen kokeilu tuottavat tulosta, ja rouva Batory palaa tolkkuihinsa. Osoittautuu, että hulluuden syynä oli muukin kuin Peterin oletettu kuolema, sillä rouva Batory näyttää Toronthalin vaimon lähettämän kirjeen, jossa kerrotaan Savan olevan oikeasti Mathias Sandorfin tytär.


title: Salaliitto (kirja)

text: Tohtorille tieto on paha järkytys, sillä Peterin pois vieminen on jättänyt kentän vapaaksi Sarcanylle tehdä onnettomalle Savalle mitä tahansa. Toronthal tuodaan siis tohtorin eteen kuulusteltavaksi ja tällä kerralla hän on päättänyt saada tiedon Sarcanyn, ja ennen kaikkea Savan, olinpaikasta. Tohtori ei tahdo vielä paljastaa henkilöllisyyttään ja sitä, että Sava on hänen tyttärensä, mutta onnistuu silti pakottamaan Toronthalilta tiedon Sarcanyn piilosta.


title: Salaliitto (kirja)

text: Aikaa hukkaamatta tohtori lähtee Peterin, Ferraton pojan ja taitovoimistelijoiden kanssa tyttöä pelastamaan, mutta he saapuvat liian myöhään: Sarcany on jälleen paennut vieden Savan mennessään. Vain onnekas sattuma paljastaa tohtorille, minne tyttö on joutunut, joten jahtia jatketaan.


title: Salaliitto (kirja)

text: Oveluutta ja taitovoimistelijoiden kykyjä hyödyntäen tohtori onnistuu saamaan Savan turvaan Sarcanylta. Tyttö on onnellinen saadessaan tietää, ettei Peter Batory olekaan kuollut ja että hän on nyt oikean isänsä suojeluksessa, josta ei aiemmin ole tiennyt mitään.


title: Salaliitto (kirja)

text: Raivoissaan Sarcany usuttaa muslimiliittolaisensa Antekirttan saarta vastaan, mutta taistelun tuoksinassa jääkin itse tohtorin vangiksi ja hyökkääjät ajetaan pakoon karvaan tappion kokeneina.


title: Salaliitto (kirja)

text: Tohtori Antekirtt on päässyt tavoitteeseensa: hänen vihollisensa ovat joko vankeina tai kuolleita ja ystävät elävät onnellista ja turvattua elämää hänen lähellään, lisäksi hän on saanut rakkaan tyttärensä takaisin. Antekirttalla järjestetään suuri oikeudenkäynti, jossa salaliiton kavaltajat tuomitaan. Peter Batory ja Ludvig Ferrato esittävät syytöksensä, joihin tohtori lisää vielä kovasti painoa paljastamalla oikean henkilöllisyytensä.


title: Salaliitto (kirja)

text: Petturit tuomitaan kuolemaan, kuten he olivat valmiit tuomitsemaan Sandorfin, Batoryn, Zathmarin ja Ferraton. Vangit viedään miinoitetulle vankisaarelle, jotta kavaltajien veri ei tahraisi Antekirttan maaperää, mutta ennen kuin teloitusta ehditään suorittaa joku vangeista laukaisee miinat surmaten kaikki petturit.


title: Salaliitto (kirja)

text: Sava avioituu Peterin kanssa ja hänestä tulee isänsä laillinen perillinen, mutta kukaan Antekirttan asukkaista ei ole halukas muuttamaan pois saarelta. Jopa Mathias Sandorf itse on lopulta tyytyväinen elämäänsä yhdessä kaikkien hänelle tärkeiden ihmisten kanssa.


title: Suomi–DDR-Seura

text: Suomi–DDR-Seura oli suomalainen Itä-Saksan (DDR) ystävyysseura. Seuran johdossa oli poliitikkoja sekä oikeisto- että vasemmistopuolueista. Saksalaisten keskuudessa toimi vastaavasti DDR–Suomi-seura, joka ylläpiti muun muassa DDR-Kulturzentrumia Helsingin Hakaniemessä. Seuran toiminta päättyi 1990-luvun alkuvuosina DDR:n lakkauttamisen myötä.


title: Suomi–DDR-Seura

text: Suomi–DDR-Seura perustettiin vuonna 1954. Järjestö ajoi 1960-luvulla näkyvästi Itä-Saksan itsenäisyyden tunnustamista. Vuonna 1970 seura perusti n edistämään tavoitetta. Seuran toiminnanjohtajana toimi tällöin Ontro Virtanen.


title: Suomi–DDR-Seura

text: Seuran julkilausumissa myötäiltiin DDR:n ja "muiden rauhanvoimien" näkemyksiä maailmanpolitiikasta. Seura järjesti muun muassa sosialististen maiden elokuvien esityksiä ja taidenäyttelyitä.


title: Suomi–DDR-Seura

text: Järjestö sai valtionapua ja muun muassa presidentit Urho Kekkonen ja Mauno Koivisto pitivät seuran työtä arvokkaana.


title: Suomi–DDR-Seura

text: 1980-luvun puolivälissä seuralla oli 24 paikallisosastoa.


title: Telkkälä (Ranua)

text: Telkkälä on kylä Ranuan kunnassa, Peräpohjolassa Lapin maakunnassa. Kylä sijaitsee aivan Ranuan eteläosassa, lähellä Asmuntin kylää Ranuan ja Pudasjärven rajalla. Matkaa Ranuan keskustaan kertyy 36,3 kilometriä ja Pudasjärven keskustaan 49,5 kilometriä.


title: Telkkälä

text: Telkkälä voi tarkoittaa seuraavia maantieteellisiä kohteita:


title: Mario Davidovsky

text: Mario Davidovsky (s. 4. maaliskuuta 1934) on syntyjään argentiinalainen, vuodesta 1960 Yhdysvalloissa asunut säveltäjä. Hänen vanhempansa olivat liettualaisia maahanmuuttajia.


title: Mario Davidovsky

text: Davidovsky aloitti viulunsoiton ja säveltämisen lapsena. Hän valmistui ennen maastamuuttoaan Buenos Airesin yliopistosta. Vuonna 1958 hän sai Aaron Coplandilta ja Milton Babbittilta opetusta nykyisessä Tanglewoodissa Massachusettsissa. Davidovskyn kiinnostus elektronista musiikkia kohtaan heräsi pian, ja hän asettui parin vuoden kuluttua New Yorkiin.


title: Mario Davidovsky

text: Davidovsky sai vuonna 1971 Pulitzerin musiikkipalkinnon. Hän on toiminut vuodesta 1982 American Academy of Arts and Lettersin jäsenenä.


title: Mario Davidovsky

text: Davidovskyn tunnetuimpiin teoksiin kuuluvat hänen 12 osaansa "Synchronisms"-sarjassa (1962–2006). Hän on säveltänyt lisäksi mm. muuta elektronista musiikkia, kuten "Electronic Studyt" 1 (1961), 2 (1962) ja 3 (1965) sekä jousikvartettoja. 1970-luvun jälkeen hän on keskittynyt lähinnä muuhun kuin elektroniseen musiikkiin.


title: Halim El-Dabh

text: Halim El-Dabh (; 4. maaliskuuta 1921 Kairo, Egypti – 2. syyskuuta 2017 Kent, Ohio, Yhdysvallat) oli egyptiläis-yhdysvaltalainen säveltäjä.


title: Halim El-Dabh

text: El-Dabh syntyi Kairossa ja valmistui vuonna 1945 nykyisestä Kairon yliopistosta. Hän lähti Yhdysvaltoihin Fulbright-stipendin turvin vuonna 1950. Hänen tärkeimpiä sävellyksenopettajiaan olivat John Donald Robb, Ernst Krenek, Francis Judd Cooke, Aaron Copland, Irving Fine ja Luigi Dallapiccola.


title: Halim El-Dabh

text: El-Dabhille myönnettiin Yhdysvaltain kansalaisuus vuonna 1961. Hän sävelsi mm. baletteja Martha Grahamille ("Clytemnestra" 1958, "One More Gaudy Night" 1961, "A Look at Lightning" 1962, "Lucifer" 1975). Hän oli myös keskeisiä nimiä elektronisen musiikin alalla ja tutki useiden maiden perinnemusiikkia.


title: Jaakko Laajava

text: Jaakko Tapani Laajava (s. 23. kesäkuuta 1947 Joensuu) on toiminut Suomen ulkoasiainministeriön ulko- ja turvallisuuspoliittisena alivaltiosihteerinä 1. huhtikuuta 2010 alkaen. Tätä ennen hän toimi vuodesta 2005 suurlähettiläänä Britanniassa. Laajavalla on takanaan pitkä ura ulkoasiainhallinnon palveluksessa.


title: Jaakko Laajava

text: Vuosina 2001–2004 Laajava toimi ulkoasiainministeriön poliittisena alivaltiosihteerinä. Laajava on ollut suurlähettiläänä Yhdysvalloissa 1996–2001. Sinne hän siirtyi oltuaan ulkoasiainministeriön poliittisen osaston apulaisosastopäällikkönä ja päällikkönä 1990–1996. Hän oli ministerineuvos ja suurlähettilään sijainen Suomen Yhdysvaltain suurlähetystössä 1986–1990.


title: Jaakko Laajava

text: Ulkoasiainhallinnon palvelukseen hän tuli ensimmäisen kerran vuonna 1971. 1970-luvulla Laajava toimi avustajana, lähetystösihteerinä ja ulkoasiainsihteerinä mm. Sveitsissä, Puolassa, Jugoslaviassa ja Espanjassa.


title: Jaakko Laajava

text: Vuonna 2011 Laajava valittiin Lähi-idän ydinaseettomasta vyöhykkeestä neuvottelevan konferenssin fasilitoijaksi.


title: Jaakko Laajava

text: Laajava kuului 1970-luvun alussa Suomen Ylioppilaskuntien Liiton edustajana an. Tällöin hän oli liberaalisen kansanpuolueen jäsen.


title: Jaakko Laajava

text: Laajavalta on kandidaatin tutkinto (B.A.) Tukholman yliopistosta vuodelta 1972 ja maisterin tutkinto (M.A.) Helsingin yliopistosta samalta vuodelta.


title: Dave Kennedy

text: David "Dave" Kennedy (s. 15. tammikuuta 1953 Sligo, Irlanti) on entinen irlantilainen Formula 1 -kuljettaja.


title: Dave Kennedy

text: Ennen Formula 1:iä Kennedy kilpaili useissa eri pikkuformulasarjoissa, mm. Formula Fordeja sekä Italian ja Euroopan Formula 3:issa. Kennedy oli myös Irlannin moottoriurheilun pioneereja, joka ensimmäisenä irlantilaisena voitti vuoden 1976 Townsend Thoresen Britannian Formula Ford-mestaruuden.


title: Dave Kennedy

text: Kennedy osallistui urallaan 7 kilpailuun Shadow-tallin autolla, mutta ei selvittänyt koskaan karsintaa eikä näin ollen päässyt mukaan itse kilpailuun kertaakaan. Hän osallistui myös sarjan ulkopuolisiin kilpailuihin.


title: Dave Kennedy

text: F1-kauden jälkeen Kennedy siirtyi rata-autojen pariin ja voitti Le Mansin 24 tunnin ajojen IMSA-sarjan vuosina 1987 ja 1989.


title: Dave Kennedy

text: Kilpauransa jälkeen Kennedy siirtyi työskentelemään Status GP:lle, jossa hän toimi aluksi A1 GP:n aikoina tallipäällikkönä ja sen jälkeen tallin hallinnollisella puolella. Vuodesta 1995 lähtien Kennedy on toiminut myös F1-lähetysten kommentaattorina Irlannin televisiossa.


title: Itä-Yhdysvaltain Grand Prix 1980

text: Itä-Yhdysvaltain Grand Prix 1980 oli Formula 1 -sarjan kauden 1980 päätösosakilpailu, joka ajettiin 5. lokakuuta 1980 Watkins Glenin radalla Yhdysvalloissa. Kilpailun voitti Williamsilla ajanut Alan Jones. Kilpailu oli myös viimeinen kerta, kun F1-osakilpailu järjestettiin Watkins Glenissä.


title: Matalajärvi

text: Matalajärvi () on nimensä mukaisesti hyvin matala ja rehevä järvi Espoossa Bodominjärven itäpuolella, Kehä III:n tuntumassa. Se laskee Bodominjärveen.


title: Matalajärvi

text: Järven keskisyvyys on vain vain vähän yli metrin. Avovettä järvessä on nykyisin noin 71 hehtaaria. Rehevöitymisen takia järvi on osittain kasvanut umpeen. Veden laatuun ovat vaikuttaneet esimerkiksi ympäristön pitkäaikaiset viljelykset, joista osa on muutettu golfkentiksi. Matalajärvi on kuitenkin myös luonnostaan runsasravinteinen. Järveä on kuitenkin kunnostettu alueen asukkaiden, ympäristökeskuksen ja joidenkin yksityisten yritysten yhteistyönä. Kunnostus aloitettiin vuonna 2005 ja jatkuu vuoteen 2009.


title: Matalajärvi

text: Järvellä on monipuolinen linnusto ja se toimii lintujen muuttomatkojen pysähdyspaikkana. Monet lajeista ovat Euroopan unionin lintudirektiivissä mainittavia. Myös kasvilajisto on monipuolinen ja järvellä kasvaa monia harvinaisia vesikasveja. Kalalajeista on pyydystetty pois rehevöitymistä edistäviä ruutanoita ja tilalle istutettu haukia pitämään kalakantoja kurissa.


title: Matalajärvi

text: Espoon yleiskaavassa järvi on merkitty suojelualueeksi. Matalajärvi on Natura 2000 -aluetta, johon kuuluu myös sen ja Bodominjärven välisen Bodomin kannaksen pähkinäpensaslehto. Lisäksi järvi kuuluu valtakunnalliseen lintuvesien suojeluohjelmaan.


title: Kiinan Grand Prix 2007

text: Kiinan Grand Prix 2007 (virallisesti 2007 Formula 1 Sinopec Chinese Grand Prix) oli Formula 1 -kauden 2007 16. osakilpailu, joka ajettiin 7. lokakuuta Shanghai International Circuitin moottoriradalla Kiinassa. Osakilpailun voitti Ferrarin Kimi Räikkönen.


title: Kiinan Grand Prix 2007

text: Lewis Hamilton johti MM-sarjaa ennen toiseksi viimeistä kilpailua. Hänellä oli 12 pisteen etumatka lähimpään uhkaajaansa ja tallikaveriinsa Fernando Alonsoon, eli Hamiltonilla oli mahdollisuus varmistaa mestaruus jo nyt.


title: Kiinan Grand Prix 2007

text: Maailmanmestaruudesta tuolloin vielä teoreettisesti taistellut Kimi Räikkönen hallitsi viikonloppua. Suomalainen ajoi kaikkiin kolmeen harjoitussessioon sekä kahteen ensimmäiseen aika-ajosessioon pohja-ajat, mutta Hamilton pääsi kolmannessa aika-ajosessiossa ajamaan nopeimman ajan ja ottamaan paalupaikan. Räikkönen ajoi toiseen lähtöruutuun, Felipe Massa oli kolmas ja Alonso neljäs. Sebastian Vettel sai viiden lähtöruudun pudotusrangaistuksen esteltyään aika-ajoissa Heikki Kovalaista. Lähtöruuduksi tuli lopulta 17.


title: Kiinan Grand Prix 2007

text: Sunnuntain kisaan luvattiin pahimmillaan taifuunia, mutta sateet jäivät lopulta melko vähäisiksi. Aika-ajot ajettiin kuivissa olosuhteissa, mutta sunnuntaina tuli sadekuuroja. Ennen kisan alkua rata oli kostea ja lämmittelykierroksella sade alkoi uudelleen.


title: Kiinan Grand Prix 2007

text: Suurin osa kuljettajista valitsi sadekelin renkaat, mukaan lukien aika-ajojen neljä ensimmäistä. Hamilton piti paikkansa lähdössä ja Alonso nousi parhaimmillaan toiseksi, mutta joutui taipumaan lopulta Ferrari-kuljettajille (Räikkönen ja Massa). Kuudennesta ruudusta lähtenyt Ralf Schumacher putosi joukon hännille pyörähdettyään pienen kolarin seurauksena. Kilpailun alussa nähtiin joukon keskivaiheilla jatkuvasti ohituksia. Kärjessä sen sijaan Hamilton karkasi Räikköseltä, Räikkösen tehdessä samaa eroa Massaan.


title: Kiinan Grand Prix 2007

text: Kovalaisen matka joukon keskivaiheilla oli vaikea; autoja ajoi lähes jatkuvasti hänen ohitseen. Suomussalmelainen valitti tiimiradiossa rengaspaineiden olevan pielessä ja auton aliohjanneen liikaa. Ensimmäinen keskeytys tapahtui kierroksella 12 kun Anthony Davidsonin jarrut pettivät tämän kolaroitua Rubens Barrichellon kanssa.


title: Kiinan Grand Prix 2007

text: Hamilton teki ensimmäisen pysähdyksensä kierroksella 15. Auto tankattiin, mutta renkaita ei vaihdettu, vaikka ne olivat jo melko kuluneet. Räikkönen siirtyi kärkeen, kunnes tuli varikolle kierroksella 19, taottuaan sitä ennen kolme kilpailun nopeinta kierrosta. Myöskään Räikköselle ei vaihdettu renkaita. Räikkönen palasi radalle neljä sekuntia Hamiltonin perässä.


title: Kiinan Grand Prix 2007

text: Takana kovaa nousua tehnyt Schumacher taisteli kierroksella 23 Vitantonio Liuzzin kanssa sijasta 11. Autot koskettivat toisiaan, ja Schumacher pyörähti menettäen sijoituksia. Mark Webber otti varikkokäynnillään ensimmäisenä kuljettajana kuivankelin renkaat, ja esimerkkiä seurasivat muutamat muut kuljettajat. Kuivankelin renkailla ajanut Alexander Wurz ajoikin kilpailun nopeimman kierroksen ollessaan sijalla 18.


title: Kiinan Grand Prix 2007

text: Kun kierros 26 täyttyi, lähes kaikki mukana olleet kuljettajat olivat jo vaihtaneet kuivankelin renkaat kärkikaksikkoa Hamilton-Räikkönen lukuun ottamatta. Samalla vesisade alkoi hetkeksi uudestaan, jolloin useat kuljettajat (mm. Massa, Alonso ja Schumacher) lipesivät hieman ulos radalta.


title: Kiinan Grand Prix 2007

text: Räikkönen otti kahdessa kierroksessa kiinni Hamiltonin neljän sekunnin etumatkan. Ohittamaan hän ei vielä pystynyt, kun autot saapuivat keltaisten lippujen alueelle, jonne Adrian Sutil oli romuttanut autonsa. Lopulta kierrosta myöhemmin Räikkönen pääsi Hamiltonin ohi tämän jätettyä sisälinjan vapaaksi. Lisäksi McLarenin sadekelin renkaat olivat aivan lopussa.


title: Kiinan Grand Prix 2007

text: Hamiltonin vauhti oli täysin hukassa. Räikkönen teki kahdessa kierroksessa brittikuljettajaan peräti kahdeksan sekunnin etumatkan, kun taas takana ollut Alonso otti Hamiltonia yhdellä kierroksella parhaimmillaan seitsemän sekuntia kiinni. Lopulta kierroksella 31 Hamiltonin oli pakko tulla varikolle, kun hänen sadekelin renkaistaan näkyivät jo pohjalla olleet kankaat. Ajaessaan kohti varikkoa Hamilton ei kuitenkaan onnistunut kääntämään autoaan kaarteessa riittävästi, vaan ajautui varikkosuoraa edeltävälle hiekalle. Hamilton piti moottorin käynnissä ja autoa yritettiin työntääkin, mutta turhaan. Sensaatiotulokas joutui keskeyttämään ensi kertaa F1-urallaan.


title: Kiinan Grand Prix 2007

text: Räikkönen tuli kierros Hamiltonin keskeytyksen jälkeen varikolle vaihdattamaan kuivankelin renkaat. Renkaat aiemmin vaihtanut Robert Kubica nousi näin ollen kärkeen, mutta vain pari kierrosta myöhemmin puolalaisen BMW-Sauber hyytyi radan varteen hydrauliikan petettyä. Tämän jälkeen Räikkösellä oli helppoa. Lähin uhkaaja Alonso oli jäänyt hänestä 10 sekuntia, kun kilpailusta oli ajamatta enää runsaat 20 kierrosta. Alonso näytti aluksi saavuttavansa Ferrari-kuljettajaa, mutta lopulta Räikkönen piti sijansa ja välimatkan Alonsoon noin kymmenessä sekunnissa.


title: Kiinan Grand Prix 2007

text: Massa oli kolmas ajettuaan lopussa kilpailun nopeimpia kierrosaikoja. Neljännen sijan otti sensaatiomaisesti Saksan Sebastian Vettel Toro Rosso -autollaan. Tallin panosta täydensi kuudenneksi sijoittunut Vitantonio Liuzzi. Viidenneksi sijoittunut Jenson Button teki Hondan kauden parhaan tuloksen. Alun ongelmista kärsinyt Kovalainen oli maalissa lopulta yhdeksäs jääden täpärästi pistesijojen ulkopuolelle.


title: Brasilian Grand Prix 2007

text: Brasilian Grand Prix 2007 oli Formula 1 -sarjan 17. ja kauden viimeinen osakilpailu kaudella 2007. Se ajettiin 21. lokakuuta Interlagosin radalla. Kilpailun voitti Ferrarilla ajanut Kimi Räikkönen, jolle voitto oli kauden kuudes ja joka voitti kolme kauden neljästä viimeisestä kilpailusta. Hyvän loppukauden ansiosta Räikkösestä tuli maailmanmestari, vaikka hänen eronsa MM-kärkeen oli kauden aikana suurimmillaan jo 26 pistettä.


title: Brasilian Grand Prix 2007

text: Kausi 2007 oli poikkeuksellinen, sillä ennen viimeistä kilpailua kolmella kuljettajalla oli mahdollisuus voittaa maailmanmestaruus. Viimeksi vastaavankaltainen tilanne oli ollut kaudella 1986, jolloin Alain Prost, Nigel Mansell ja Nelson Piquet taistelivat mestaruudesta. Tuolloin Alain Prost voitti mestaruuden noustuaan viimeisessä kilpailuissa pisteissä kolmannelta sijalta ykköseksi. Ennen Brasilian osakilpailua sarjaa johti McLarenin Lewis Hamilton (107 pistettä) ennen tallikaveriaan Fernando Alonsoa (103 p.) ja Ferrarin Kimi Räikköstä (100 p.).


title: Brasilian Grand Prix 2007

text: Espanjan autourheiluliitto oli huolestunut siitä, kohdeltaisiinko McLaren-kuljettajia tasavertaisesti ratkaisevana viikonloppuna. Alonso nimittäin epäili kaksi viikkoa aiemmin Kiinan GP:n aika-ajoissa, että talli olisi tahallisesti sabotoinut hänen autonsa rengaspaineita, jotta Hamilton voittaisi mestaruuden. Tämän seurauksena kansainvälinen autoliitto FIA päätti antaa yhden tuomarinsa tehtäväksi pelkästään seurata McLaren-tallin toimintaa Brasilian viikonlopun aikana. Ennen viikonloppua Alonso kuitenkin jo vakuutteli, ettei tällaisille järjestelyille ole tarvetta.


title: Brasilian Grand Prix 2007

text: Williams-tallissa kaikki kauden aiemmat kisat ajanut Alexander Wurz päätti lopettaa F1-uransa ennen päätöskisaa. Hänen tilalleen kisakuljettajaksi tuli tallin testikuljettaja, japanilainen Kazuki Nakajima.


title: Brasilian Grand Prix 2007

text:
Perjantain ensimmäiset vapaat harjoitukset ajettiin märällä radalla. Vaikka tihkusade taukosi ajoittain, vesisade kasteli rataa melkein koko harjoitusjakson ajan. Harjoitusten nopein oli Kimi Räikkönen ennen tallikaveriaan Felipe Massaa, joka jäi suomalaisesta hieman vajaat puoli sekuntia. Kolmas ja neljäs sija menivät Renault'n Heikki Kovalaiselle ja Williamsin Nico Rosbergille. MM-sarjaa johtanut Hamilton oli viides ja jäi Räikkösestä noin 1,5 sekuntia. Jotkut kilpailijat, kuten Alonso, eivät ajaneet lainkaan nopeaa kierrosta märällä radalla, sillä lauantain ja sunnuntain ajojaksoille oli luvattu poutasäätä.
Perjantain toisissa vapaissa harjoituksissa ei enää satanut ja rataan oli kuivunut selvästi kuivempi ajoura kuin aamun harjoituksissa. Kaikki ajoivat kuivan kelin renkailla. Hamilton ajoi nopeimman kierrosajan, joka oli lähes seitsemän sekuntia parempi kuin Räikkösen kärkiaika ensimmäisellä ajojaksolla. Hamiltonin jälkeen tulivat Alonso, Massa ja Räikkönen.


title: Brasilian Grand Prix 2007

text: Kisatuomaristo tutki perjantain harjoitusten jälkeen, oliko kolme kuljettajaa mahdollisesti rikkonut sääntöjä. Hamilton, Jenson Button ja Takuma Satō käyttivät ensimmäisissä harjoituksissa kahta märän kelin rengassarjaa, vaikka sääntöjen mukaan perjantaina sateen sattuessa saa käyttää vain yhtä märän kelin ja yhtä erittäin märän kelin rengassarjaa. Ainakin McLaren-talli myönsi virheensä. Rangaistukseksi kilpailijoilta otettiin pois heidän käyttämänsä märän kelin rengassarja ja heille annettiin lisäksi 15 000 euron sakot.


title: Brasilian Grand Prix 2007

text: Lauantain harjoitusten nopein oli Felipe Massa. Hamilton ja Räikkönen jäivät hänestä runsaan sekunnin kymmenyksen ja muut selvästi enemmän. Alonso oli harjoitusten kahdeksas noin 0,8 sekuntia kärkiajasta. Harjoitusten aikana BMW Sauberin Robert Kubican autoon tuli tekninen vika, ja hän jäi radan varteen.


title: Brasilian Grand Prix 2007

text: Aika-ajot ajettiin hyvissä olosuhteissa lauantaina 20. lokakuuta 2007. Radan lämpötila oli noussut kymmenen astetta vapaiden harjoitusten jälkeen, joten renkaat pitivät heikommin ja myös kierrosajat hidastuivat etenkin ensimmäisellä aika-ajojaksolla. Renault-tallin Heikki Kovalainen jäi ajovirheen vuoksi 17. lähtöruutuun, ja hänen tallikaverinsa Giancarlo Fisichella ylsi 12:ksi. Ensimmäiset aika-ajonsa F1-sarjassa ajanut Kazuki Nakajima hävisi selvästi tallikaverilleen Rosbergille ja jäi 19. ruutuun, mutta Rosberg ajoi jälleen kaikilla kolmella aika-ajojaksolla ja pääsi kymmenenteen ruutuun.


title: Brasilian Grand Prix 2007

text: Viimeisellä, kolmannella ajojaksolla ratkaistiin kymmenen kärkiruudun kohtalot. Neljä ensimmäistä sijaa menivät tuttuun tapaan Ferrareille ja McLareneille. Felipe Massa selviytyi paalupaikalle ennen Hamiltonia, Räikköstä ja Alonsoa. Hieman yllättäen Red Bull -tallin Mark Webber ajoi viidenneksi ennen BMW-kuljettajia Nick Heidfeldiä ja Robert Kubicaa.


title: Brasilian Grand Prix 2007

text: Räikkönen ja Massa kävivät hakemassa uudet renkaat yhtä kierrosta aikaisemmin kuin McLaren-kuljettajat. Alonso kävi varikolla heti Hamiltonin jälkeen ja valitteli, että joutui ajamaan ulostulokierroksensa liian kovaa ehtiäkseen aikakierrokselle. Hamilton tuli varikolta Räikkösen eteen, kun tämä oli jo nopealla kierroksella. Ohitus jäi viime hetkeen ennen mutkaa, jossa Räikkönen ajautui hieman liian leveälle ajoradalle. Hän arvioi menettäneensä kolme sekunnin kymmenystä, koska Hamilton ei hidastanut riittävästi helpottaakseen ohitusta. Ferrarin johto kävi puhumassa asiasta kisan tuomariston kanssa, mikä ei johtanut toimenpiteisiin. Aika-ajojen jälkeen Hamilton pyysi anteeksi Räikköseltä ja sanoi, että yritti parhaansa pysyäkseen poissa tieltä.


title: Brasilian Grand Prix 2007

text: Kilpailu ajettiin sunnuntaina 21. lokakuuta 2007. Sää oli aurinkoinen, jopa kuuma, minkä odotettiin aiheuttavan hankaluuksia pehmeille renkaille. Radan pinnan lämpötilaksi mitattiin yli 60 astetta. Heikki Kovalaista lukuun ottamatta kaikki lähtivät kilpailuun kovilla renkailla. Spyker-kuljettaja Adrian Sutil aloitti kisan varikolta.


title: Brasilian Grand Prix 2007

text: Kärkijoukon autoista Ferrarit saivat parhaan lähdön. Hamilton pääsi toisesta ruudusta ja radan likaisemmalta puolelta liikkeelle hitaammin kuin paalupaikalta lähtenyt Massa, joka kääntyi Hamiltonin eteen ja auttoi Räikköstä nousemaan toiseksi. Myös Alonso nousi Hamiltonin ohi, kun tämä joutui jarruttamaan välttääkseen osuman Räikköseen. Hamilton yritti ohittaa Alonson neljännessä mutkassa, mutta lipesi ulos ulkokaarteessa ja putosi kahdeksanneksi.


title: Brasilian Grand Prix 2007

text: Ensimmäisellä kierroksella ei vältytty myöskään kolareilta. Fisichellan ja Sakon Yamamoton törmäystä väistänyt Ralf Schumacher osui Kovalaiseen, jolloin Kovalainen ajautui ulos radalta ja putosi joukon viimeiseksi. Samassa rikkoutui rengas, minkä vuoksi Kovalainen joutui tulemaan varikolle ja kisa oli käytännössä pilalla. Myös Vitantonio Liuzzi joutui käymään varikolla, kun hänen autonsa etusiipi hajosi osumassa Giancarlo Fisichellan kanssa. Rubens Barrichello otti varaslähdön ja sai varikonläpiajorangaistuksen. Toisella kierroksella Fisichella ajautui ensimmäisessä mutkassa ulos radalta, ja kun hän palasi ajolinjalle, Sakon Yamamoto ajoi kovaa hänen peräänsä. Fisichella menetti autonsa takasiiven, ja vaikka hän pääsi silti ajamaan varikolle, molemmat joutuivat keskeyttämään. Toisen kierroksen alkaessa kärjessä ajoi Massa, sitten Räikkönen, Alonso, Webber, Kubica, Heidfeld, Trulli ja kahdeksantena Hamilton.


title: Brasilian Grand Prix 2007

text: Hamilton ohitti Jarno Trullin pääsuoran päässä heti toisen kierroksen alussa. Sitten hän ajoi pitkään Heidfeldin perässä seitsemäntenä eikä löytänyt ohituspaikkaa, vaikka oli huomattavasti nopeampi. Lopulta Heidfeld ajoi liian leveälle seitsemännellä kierroksella radan ensimmäisessä mutkassa, jolloin Hamilton pääsi nousemaan hänen ohitseen kuudenneksi. Kubica sen sijaan nousi Webberin ohi neljänneksi. Seuraavalla kierroksella Hamiltonin autoon tuli radan keskivaiheilla vaihteistovika, joka hidasti vauhtia merkittävästi. Nopeus palasi hetken kuluttua, kun vaihteet taas menivät päälle, mutta Hamilton ehti pudota peräti 18:ksi. Seuraavilla kierroksilla Hamilton paransi sijoitustaan ohittamalla useita hitaampia autoja, mutta hänen tilanteensa oli silti vaikea. Ferrarit ajoivat kärjessä, eikä muilla näyttänyt olevan mahdollisuuksia.


title: Brasilian Grand Prix 2007

text: Kierroksella 15 Webber oli viidentenä, mutta hän joutui keskeyttämään auton voimansiirron hajottua. Red Bull -tallin auto oli kehittynyt loppukaudella entistä nopeammaksi, mutta se oli epäluotettava koko kauden ajan. Samalla kierroksella Hamilton jatkoi hitaampien kilpailijoiden ohittelua ja nousi jo 12:ksi. Hänen olisi pitänyt sijoittua vähintään viidenneksi voittaakseen maailmanmestaruuden siinä tapauksessa, että Räikkönen voittaisi kilpailun ja Alonso pitäisi kolmannen sijansa.


title: Brasilian Grand Prix 2007

text: Kubica oli ensimmäinen, joka teki suunnitellun varikkopysähdyksen kierroksella 19. Seuraavalla kierroksella varikolla kävi Massa ja sitä seuraavalla Räikkönen, joka palasi radalle Massan taakse. Räikkösen pysähdys oli hieman pidempi kuin Massan. Ferrareiden käytyä varikolla Alonso johti kilpailua, kunnes hän kävi varikolla kierroksella 22. Hamilton pysähtyi ensimmäisen kerran vasta kierroksella 23, joten hän oli ajanut raskaimmalla autolla aika-ajojen neljästä parhaasta kuljettajasta. Hamiltonin pysähdys oli hyvin nopea, ja hänen autoonsa vaihdettiin pehmeät renkaat, mitä muille kärkitallien autoille ei tehty. Samalla kierroksella Hondan Jenson Button keskeytti moottorivian vuoksi.


title: Brasilian Grand Prix 2007

text: Nico Rosberg ja David Coulthard pysähtyivät varikolla kierroksella 24. Seuraavalla kierroksella Sutil ja Anthony Davidson kolaroivat. Molemmat pystyivät jatkamaan kilpailua, mutta Sutil sai kolarin vuoksi varikonläpiajorangaistuksen. Sutil keskeytti myöhemmin kolarista seuranneiden jarruongelmien takia. Heidfeld kävi varikolla viimeisenä kärkimiehistä kierroksella 26, minkä jälkeen kilpailua johti Massa, Räikkönen oli toisena (3 s jäljessä), sitten Alonso (17 s jäljessä), Kubica, Trulli, Heidfeld, Rosberg ja Coulthard. Hamilton oli kolmastoista, ja hänen eronsa kärkeen oli 50 sekuntia.


title: Brasilian Grand Prix 2007

text: Williams-kuljettaja Nakajiman varikkopysähdys kierroksella 32 epäonnistui, sillä varikkoruutuun tullessaan hän tönäisi autollaan kahta tallin mekaanikkoa. Mekaanikot loukkaantuivat lievästi ja saivat lähinnä mustelmia, mutta joutuivat silti olemaan sairaalassa yön yli. Kierroksella 34 Kubica ohitti Alonson radan ensimmäisessä mutkassa ja nousi kolmanneksi. Samalla Hamilton nousi kymmenenneksi ohi Sebastian Vettelin, joka kaksi kierrosta myöhemmin keskeytti varikolle hydrauliikkavian vuoksi. Hamilton pysähtyi toisen kerran kierroksella 37. Kovalaisen auton peräpäästä hajosi jotain kilpailun 37. kierroksella, minkä vuoksi auto ajautui perä edellä rengasvalliin. Keskeytys oli Kovalaiselle kauden ainoa.


title: Brasilian Grand Prix 2007

text: Kubica tuli toisen kerran varikolle jo kierroksella 39, mikä viittasi kolmen pysähdyksen taktiikkaan. Hamilton oli tässä vaiheessa noussut jo yhdeksänneksi. Kilpailun 42. kierroksella Barrichello keskeytti pääsuoralla, kun hänen moottorinsa rikkoutui näyttävästi. Kärjessä ajava Massa teki toisen ja viimeisen varikkopysähdyksensä kierroksella 49, Heidfeld kierroksella 52 ja Alonso kierroksella 53. Räikkönen jatkoi kärjessä pysähtymättä aina kierrokselle 54 asti ja ajoi hyviä kierrosaikoja. Sitten hän kävi varikolla, mutta ehti palata radalle juuri Massan eteen, joten hän säilytti johtopaikkansa. Räikkösestä tulisi maailmanmestari, jos hän voittaisi kilpailun ja Alonso tulisi korkeintaan kolmanneksi ja Hamilton kuudenneksi.


title: Brasilian Grand Prix 2007

text: Hamilton oli noussut jo pistesijoille ja tavoitti koko ajan seitsemäntenä ajavaa Trullia, mutta hän joutui pysähtymään varikolla kolmannen kerran kierroksella 57. Ferrarin kaksoisjohto oli vakaa, ja ero muihin oli yli puoli minuuttia. Kierroksella 59 oli Kubican aika pysähtyä kolmannen kerran. Hän kamppaili yhä neljännestä sijasta kahden pysähdyksen taktiikalla ajaneiden Rosbergin ja Heidfeldin kanssa. Kun Kubica pysähtyi, Alonso nousi kolmanneksi.


title: Brasilian Grand Prix 2007

text: Kierroksella 61 Rosberg ohitti pääsuoran lopussa Heidfeldin, mutta molemmat ajautuivat liian leveälle ajolinjalle. Kubica käytti tilannetta hyväkseen, ohitti kaksikon ja nousi neljänneksi. Seuraavalla kierroksella Coulthard ja Nakajima osuivat toisiinsa kevyesti, ja Coulthardin auto pyörähti ympäri ja jäi radalle. Hän pystyi kuitenkin jatkamaan kilpailua. Hamilton tavoitteli viidettä sijaa, mutta ohitusmahdollisuudet olivat kuitenkin harvassa. Hän nousi kuitenkin jo seitsemänneksi, kun Trulli meni varikolle.


title: Brasilian Grand Prix 2007

text: Räikkönen oli jo lähellä mestaruutta, mutta jos joku keskeyttäisi viime hetkillä, mestaruus saattaisi vielä mennä Hamiltonille tai Alonsolle. Mielenkiintoisin taistelu lopussa käytiin Rosbergin ja Kubican välillä. Toiseksi viimeisellä kierroksella Rosberg ohitti viimein kuluneista renkaista kärsineen Kubican ja nousi neljänneksi, mikä oli hänen siihen mennessä paras sijoituksensa F1-sarjassa. Viimeisellä kierroksella sijoitukset eivät enää muuttuneet, joten ensimmäisenä ruutulipulle saapui Räikkönen perässään Massa ja kierroksen jäänyt Hamilton, joka sijoittui lopulta seitsemänneksi. Räikkönen saavutti siis kaikkien yllätykseksi ensimmäisen maailmanmestaruutensa yhden pisteen erolla ennen Lewis Hamiltonia ja Fernando Alonsoa. Kauden aikana neljä kilpailua voittanut Hamilton sijoittui MM-sarjan kakkoseksi yhtä monta kisaa voittaneen Alonson edelle, koska hänellä oli enemmän kakkossijoja kuin Alonsolla.Kilpailun jälkeisissä katsastuksissa havaittiin, että Rosbergin, Kubican ja Heidfeldin autoissa oli ollut liian kylmää polttoainetta. Sääntöjen mukaan polttoaine saa olla vain kymmenen astetta ilman lämpötilaa viileämpää. Viilennetty polttoaine olisi saattanut parantaa suorituskykyä; tosin BBC:n mukaan etu olisi korkeintaan sekunnin luokkaa koko kisan aikana. Tuomaristo pohti asiaa monta tuntia ennen kuin se päätti, ettei kuljettajia rangaista. Päätöksessä todettiin, että lämpötilamittaukset olivat sen verran epävarmoja, ettei niihin voitu täysin luottaa. Mikäli kolmikko olisi hylätty, Hamilton olisi sijoittunut neljänneksi, mikä olisi tuonut maailmanmestaruuden hänelle. McLaren valitti päätöksestä FIA:n vetoomustuomioistuimeen, joka 16. marraskuuta ilmoitti hylänneensä McLarenin valituksen. Valitusta ei edes käsitelty, koska McLaren ei noudattanut oikeanlaista protestimenettelyä. Näin ollen kisan tulokset jäivät voimaan ja Räikkösen mestaruus varmistui. Jo ennen päätöksen julkistamista pidettiin hyvin epätodennäköisenä, että maailmanmestari vaihtuisi tuomaripäätöksellä, koska se saattaisi olla haitaksi lajille ja sen uskottavuudelle. Lisäksi sekä Alonso että Hamilton ilmoittivat julkisesti, etteivät toivo muutoksia sijoituksiin jälkikäteen. Räikkönen sai tukea myös Bernie Ecclestonelta ja Max Mosleylta.


title: Brasilian Grand Prix 2007

text: Kimi Räikkösestä tuli kolmas suomalainen Formula 1 -maailmanmestari. Räikkösen nousu loppukaudesta oli harvinaislaatuinen, sillä hän oli pahimmillaan jo 26 pisteen päässä MM-kärjestä Indianapolisin kilpailun jälkeen. Vain kerran aiemmin viimeiseen kilpailuun MM-sarjan kolmannelta sijalta lähtenyt kuljettaja oli voittanut mestaruuden. Tämä tapahtui ensimmäisellä F1-kaudella 1950, jolloin italialainen Giuseppe Farina voitti kauden päätöskisan Monzassa ja ohitti kilpakumppaninsa myös MM-pisteissä.


title: Brasilian Grand Prix 2007

text: Kilpailua seuranneella viikolla levisi uutinen, jonka mukaan Hamilton olisi myöntänyt aiheuttaneensa itse sen, että hänen autonsa vaihteisto kytkeytyi vapaalle. Väitettiin, että hän olisi painanut vahingossa ohjauspyörästä väärää nappia. McLarenin talli kuitenkin kiisti tämän jyrkästi ja ilmoitti, että syy oli tekniikassa eikä kuljettajassa. Tallin mukaan joko ohjelmistossa tai vaihteenvaihtomekaniikassa oli tilapäinen ongelma. Jälkikäteen selvisi, että kohua aiheuttanut uutinen johtui toimittajan väärinkäsityksestä.


title: Brasilian Grand Prix 2007

text: Ferrari oli jo aiemmin varmistanut valmistajien sarjan MM-tittelin, kun McLarenin tallipisteet poistettiin seurauksena.Kolme kuljettajaa ovat kamppailleet mestaruudesta seuraavissa kauden päätöskilpailuissa:


title: Hurja joukko (albumi)

text: Hurja joukko on vuonna 1989 julkaistu kokoelma-albumi Simo Salmisen, Spede Pasasen ja Vesa-Matti Loirin levyttämistä lauluista. Aluksi albumi julkaistiin vinyylilevynä ja C-kasettina vuonna 1989 ja vuonna 1992 vielä CD-levynä täydennettynä seitsemällä kappaleella.


title: Hurja joukko (albumi)

text: Albumi julkaistiin uudelleen vuonna 2002 (vain CD-levynä). Tälle uudelle julkaisulle lisättiin myös viisi Speden ja Leo Jokelan Papukaija G. Pula-aho -radiosketsiä.


title: On the Wings of a Russian Foxbat

text: On the Wings of a Russian Foxbat on Deep Purplen livealbumi, joka on alun perin nauhoitettu King Biscuit Flower Hourin radiolähetykseen. Se on nauhoitettu vuoden 1976 Amerikan-kiertueella, pian ennen yhtyeen hajoamista. Albumi julkaistiin Yhdysvalloissa nimellä "King Biscuit Flower Hour Presents: Deep Purple in Concert".


title: The Roots

text: The Roots on yhdysvaltalainen Philadelphiassa, Pennsylvaniassa vuonna 1987 perustettu hip hop -yhtye. Sen jäsenet ovat Black Thought (laulu), Ahmir ”?uestlove” Thompson (rummut), Kamal Gray (sähköpiano), F. Knuckles (perkussiot), Captain Kirk Douglas (kitara), Owen Biddle (basso) ja Damon ”Tuba Gooding Jr.” Bryson (sousafoni).


title: The Roots

text: Yhtye alkoi esiintyä ympäri Philadelphiaa, ja vuonna 1992–93 he aloittivat esiintymisen Euroopassa, jolloin he myös tekivät heidän debyyttialbuminsa.


title: The Roots

text: The Roots voitti vuonna 1999 Grammy-palkinnon sarjassa ”Best Rap Performance by a Duo or Group”.


title: The Roots

text: Yhtye on esiintynyt monesti Suomessa, muun muassa Pori Jazz -festivaaleilla kolmesti vuosina 2003, 2007, 2010, Provinssirock-festivaaleilla vuonna 2004, sekä kerran Flow-festivaaleilla Helsingissä vuonna 2008.


title: The Roots

text: Maaliskuusta 2009 alkaen The Roots on ollut "Late Night with Jimmy Fallon" -televisio-ohjelman house band.


title: De Morganin lait

text: De Morganin lait ovat logiikan päättelysääntöjä.


title: De Morganin lait

text: missä:


title: De Morganin lait

text: tai joukko-opissa käytettynä:


title: De Morganin lait

text:
missä:
Säännöt on nimetty löytäjänsä Augustus De Morganin (1806–1871) mukaan.


title: De Morganin lait

text:
formula_8 jos ja vain jos formula_14 ja formula_15.
mielivaltaiselle x:lle:


De Morganin lait


title: De Morganin lait

text: formula_19 tai formula_20


title: De Morganin lait

text: formula_21 tai formula_22


title: De Morganin lait

text: Joten formula_14


title: De Morganin lait

text:
Joten formula_15
formula_14 ja formula_15 joten formula_36
formula_37 voidaan todistaa käyttämällä samanlaista menetelmää.


title: Extented Versions

text: Extented Versions on Deep Purplen livejulkaisu, joka sisältää samaa materiaalia kuin "On the Wings of a Russian Foxbat" -albumi.


title: San Marinon Grand Prix 1988

text: San Marinon Grand Prix 1988 oli Formula 1 -sarjan osakilpailu, joka ajettiin 1. toukokuuta 1988 Autodromo Dino Ferrari -radalla Italiassa. Kilpailun voitti Ayrton Senna. Voitto oli Sennalle kauden ja hänen McLaren-uransa ensimmäinen.


title: Monacon Grand Prix 1988

text: Monacon Grand Prix 1988 oli Formula 1 -sarjan osakilpailu, joka ajettiin 15. toukokuuta 1988 Monacon katuradalla. Kilpailun voitti Alain Prost, jolle voitto oli kauden toinen. Kilpailu muistetaan erityisesti Ayrton Sennan ajosta – hän johti kilpailua ylivoimaisesti, kunnes hän hidasti vauhtiaan kilpailun loppuvaiheilla ja ajoi kaiteeseen ennen tunnelia.


title: Meksikon Grand Prix 1988

text: Monacon Grand Prix 1988 oli Formula 1 -sarjan osakilpailu, joka ajettiin 29. toukokuuta 1988 Autódromo Hermanos Rodríguez -radalla Mexico Cityssä. Kilpailun voitti Alain Prost, jolle voitto oli kauden kolmas.


title: Eurooppatie E101

text: E101 eli Eurooppatie 101 on 850 kilometriä pitkä eurooppatie Moskovasta Kiovaan.


title: Eurooppatie E101

text: Tien reitti on:


title: In the Absence of Pink

text: In the Absence of Pink on Deep Purplen vuonna 1985 kaatosateessa Knebworthin festivaaleilla nauhoitettu livealbumi. Konsertin nauhoitti BBC "Friday Rock Show" -ohjelmaansa. Huonosta säästä huolimatta uudelleenkoottua Deep Purplea tuli sen reunion-kiertueen ainoalla Englannin-keikalla katsomaan lähes satatuhatta ihmistä.


title: Kanadan Grand Prix 1988

text: Kanadan Grand Prix 1988 oli Formula 1 -sarjan osakilpailu, joka ajettiin 12. kesäkuuta 1988 Circuit Gilles Villeneuve -radalla. Kyseessä oli kymmenes radalla ajettu F1-kilpailu, tosin sen nimi oli kausilla 1978–1981 Circuit Île Notre-Dame. Kilpailun voitti paalupaikalta lähtenyt Ayrton Senna, jolle voitto oli kauden toinen.


title: Eurooppatie E123

text: E123 eli Eurooppatie 123 on 2 840 kilometriä pitkä eurooppatie, joka alkaa Venäjällä Tšeljabinskista, kulkee Kazakstanin ja Uzbekistanin halki ja päättyy Tadžikistanissa Nizhny Pyanjiin.


title: Eurooppatie E123

text: Tien reitti on:


title: Kun aika on

text: Kun aika on on Arja Korisevan 14. studioalbumi, joka julkaistiin 15. syyskuuta 2007 Korisevan ensimmäisessä "Kun aika on" -konsertissa Kokkolassa. Konsertti oli Korisevan ensimmäinen keikka lähes vuoden pituisen äitiysloman jälkeen. Albumin julkaisi CD-levynä Arja Koriseva Oy ja sen jakelusta vastaa Edel Records. Albumi sisältää uuden version Korisevan vuonna 1991 levyttämästä niin sanotusta hittikappaleesta ""Enkelin silmin"". Levyn usealla raidalla kuullaan oikeita jousia ja puhallinsoittimia.


title: Kun aika on

text: Levyltä julkaistut singlet ovat menestyneet radiosoitossa hyvin. 2005 julkaistu "Niin", oli julkaisuvuonnaan yksi Radio Suomen soitetuimmista kappaleista, ja 2007 julkaistu "Jokainen hetki" viihtyi Radio Suomen TOP40-listalla 10 viikkoa, joista 5 viiden soitetuimman joukossa. Korkeimmillaan kappale ylsi listan sijalle 2. Kaikkiaan kappale oli vuonna 2007 Radio Suomen 31. soitetuin kappale. Tätä Suomi Tanssii TOP30-listalla kappale viihtyi seitsemän viikkoa.


title: Yhdysvaltain Grand Prix 1988

text: Yhdysvaltain Grand Prix 1988 oli Formula 1 -sarjan osakilpailu, joka ajettiin 19. kesäkuuta 1988 Detroitin katuradalla. Kilpailusta käytettiin myös nimitystä Detroitin Grand Prix.


title: Yhdysvaltain Grand Prix 1988

text: Kilpailun voitti Ayrton Senna, jolle voitto oli kauden kolmas.


title: Mega Man & Bass

text: Mega Man & Bass (myös nimellä Rockman & Forte) on Capcomin vuonna julkaisema tasohyppelypeli. Peli on julkaistu Super Famicom -pelikonsolille ja Game Boy Advancelle.


title: Mega Man & Bass

text: Pelin tarina sijoittuu "Mega Man 8":n ja "Mega Man 9":n väliseen aikaan. Pelin päähahmoina ovat sekä sarjan alkuperäinen sankari Mega Man ja tämän kilpailija Bass. Alussa pelaajan täytyy valita kummalla hahmolla pelaa, ja hahmoa ei voi vaihtaa kesken pelin. Hahmojen tavoitteena on estää King-robotin pahat aikeet. Mega Man pystyy liukumaan maassa, lataamaan voimakkaan ammuksen sekä ampumaan seinien läpi. Bass taas pystyy tekemään tuplahypyn, syöksymään, ampumaan sarjatulta ja tähtäämään muihinkin suuntiin kuin suoraan eteenpäin. Molemmat hahmot voivat ostaa uusia kykyjä ja varusteita Auto-robotin pitämästä kaupasta kerättyään ruuveja. Peli ei käytä salasanoja kuten monet aiemmat osat, vaan pelitilanteen pystyy tallentamaan. Pelin kulku poikkeaa myös jonkin verran muista osista; alussa pelaaja voi valita kohteensa vain kolmesta robot masterista, ja uudet kentät aukeavat riippuen siitä missä järjestyksessä ne pelaa.


title: Mega Man & Bass

text: Pelin grafiikat käyttävät suurimmilta osin samaa sprite-grafiikkaa kuin Mega Man 8. Kaksi Robot Masteria, Astro Man ja Tengu Man, oli nähty jo aiemmin kahdeksannessa osassa.


title: Mega Man & Bass

text: "Mega Man & Bass" -pelin julkaisun aikaan vuonna 1998 SNES oli jo varsin ikääntynyt pelikonsoli ja pelisarja oli sitä ennen jo siirtynyt PlayStationille ja Sega Saturnille Mega Man 8:n myötä (tämä on mitä luultavimmin syy miksi pelin SNES-versiota ei koskaan julkaistu Japanin ulkopuolella). Pelin kohderyhmäksi tarkoitettiin erityisesti sellaiset pelaajat jotka eivät vielä omistaneet seuraavan sukupolven konsoleita eivätkä siksi päässeet kokemaan kahdeksatta osaa. Pelin julkaisun jälkeen kului huomattavan pitkä aika ettei yhtään uutta peliä julkaistu klassiseen "Mega Man" -sarjaan; seuraava osa, Mega Man 9, ilmestyi vasta vuonna 2008.


title: Viisi todistajaa

text: Viisi todistajaa on Juha-Pekka Koskisen vuonna 2005 ilmestynyt historiallinen romaani. Teoksessa vuorottelevat kertojina Juudas, Maria Magdalena, Jeesuksen veli Jaakob, ylipappien vakooja Didymys sekä roomalainen legioonalainen Petrinax.


title: Ristin ja raudan tie

text: Ristin ja raudan tie on Juha-Pekka Koskisen vuonna 2004 ilmestynyt historiallinen romaani, jonka tapahtumat sijoittuvat ristiretkien ajalle. Koskinen on kirjoittanut romaanille itsenäisen jatko-osan "Seitsemäs temppeliherra", joka ilmestyi vuonna 2007.


title: Savurenkaita

text: Savurenkaita: Kun patruuna Bogdanoff tehtaan perusti on Juha-Pekka Koskisen vuonna 2006 ilmestynyt historiallinen romaani Bogdanoffien kuvitteellisesta tupakkatehtailijasuvusta.


title: Savurenkaita

text: Gustav Bogdanoff saapuu perintörahoineen Hämeenlinnaan kansalaissodan jälkeen, menee naimisiin lääkäri Georg Lagerstedtin Birgitta-tyttären kanssa, muuttaa Lagerstedtien kylmillään olevaan kartanoon Aulangon naapuriin ja perustaa tupakkatehtaan.


title: Seitsemäs temppeliherra

text: Seitsemäs temppeliherra on Juha-Pekka Koskisen vuonna 2007 ilmestynyt historiallinen romaani. Teos on itsenäinen jatko-osa vuonna 2004 ilmestyneelle romaanille "Ristin ja raudan tie". Molemmat sijoittuvat ristiretkiajalle.


title: Seitsemäs temppeliherra

text: Vanha ritari Sir Canmore saapuu poikansa Johanneksen luo Canmerin linnaan. Sir Canmore lahjoittaa pojantyttärelleen Elviralle muistiinpanonsa ristiretkiltä.


title: Kirjailija, joka ei koskaan julkaissut mitään

text: Kirjailija joka ei koskaan julkaissut mitään on Juha-Pekka Koskisen vuonna 2007 ilmestynyt novellikokoelma. Teos sisältää kertomuksia vuosilta 1997–2006. Pääosa novelleista on ilmestynyt aiemmin eri julkaisuissa.


title: M/S Winner 10

text: M/S Winner 10 oli Saksassa vuonna 1974 valmistunut Redmont Marine Limitedin omistama autolautta, joka romutettiin vuonna 2010 Intiassa.


title: M/S Winner 10

text:
Alus tilattiin 15. kesäkuuta 1973 Schichau-Unterweser AG:n telakalta Bremerhavenist Saksasta. Sen köli laskettiin vielä samana vuonna 22. lokakuuta telakkanumerolla 2252 , ja se laskettiin vesille 30. huhtikuuta 1974. Alus luovutettiin 30. heinäkuuta Grenåhon Tanskaan rekisteröidylle Jydsk Faergefart S/A:lle.
M/S "Djursland II" aloitti 6. elokuuta 1974 liikennöinnin Tanskassa välillä Grenå–Hundested. Se myytiin 6. tammikuuta 1981 DFDS A/S:lle, jonka kotipaikka oli Kööpenhamina. Uusi omistaja kastoi aluksensa "Djurslandiksi" 15. tammikuuta. Alus myytiin 5. tammikuuta 1984 tanskalaiselle J. Lauritzenille, joka myi sen edelleen 10. elokuuta 1988 Grenåhon rekisteröidylle Grenaa-Hundested Linien K/S:lle. Alus oli 30. huhtikuuta 1994 viimeistä päivää liikenteessä välillä Grenå-Hundested.


title: M/S Winner 10

text: Alus ankkuroitiin 1. toukokuuta Fredericiaan, josta se siirrettiin kesäkuussa Kögeen. Alus myytiin elokuussa Lineas Fred Olsenille, jonka kotipaikka oli Espanjan Santa Cruz de Tenerife. Uusi omistaja vastaanotti aluksensa 2. syyskuuta Fredericiassa kastaen sen "Benchijigua II:ksi". Alus saapui 17. syyskuuta maalattavaksi Husbands Shipyardsille Southamptoniin.


title: M/S Winner 10

text: Alus aloitti lokakuussa liikennöinnin Los Cristianoksesta La Gomeran kautta La Palmaan. Vuonna 1995 alus sai nimekseen "Benchijigua" ja edelleen maaliskuussa 2000 "Betancuria". Alus siirrettiin 8. maaliskuuta 2000 reitille Las Palmas-Puerto Rosario-Arrecife. Se poistettiin liikenteestä kesäkuussa 2001.


title: M/S Winner 10

text: Alus myytiin helmikuussa 2002 El Salam Shipping & Tradingille Panamaan, jolloin se kastettiin "Sara I:ksi". Se liikennöi vuodesta 2002 alkaen Agabasta Nuweibaan. Alus oli vuokrattuna 19. heinäkuuta – 30. syyskuuta 2003 Comarit varustamolla välillä Almeria-Al Hoceima. Comarit vuokrasi aluksen uudelleen 2004 asettaen sen samalle välille kuin aiemmin.


title: M/S Winner 10

text: Alus vuokrattiin syyskuussa 2005 Lineas Maritimas Europeasille, joka liikennöi sillä Algecirasista Tangeriin. Alus ankkuroitiin 13. tammikuuta 2013 Suezissa. Se myytiin huhtikuussa 2010 Redmont Marine Limitedille, jonka kotipaikka oli Basseterre Saint Kitts ja Nevisillä. Alus sai tällöin nimekseen "Winner 10". Alus lähti huhtikuussa Suezista Alangiin, ja se saapui 10. toukokuuta Sachanaan Intiassa romutettavaksi.


title: Ranskan Grand Prix 1988

text: Ranskan Grand Prix 1988 oli Formula 1 -sarjan osakilpailu, joka ajettiin 3. heinäkuuta 1988 Paul Ricardin radalla. Kilpailun voitti kotikilpailuunsa paalupaikalta lähtenyt Alain Prost. Voitto oli hänelle kauden neljäs.


title: Amfilokhos (Amfiaraoksen poika)

text: Amfilokhos () oli kreikkalaisessa mytologiassa Amfiaraoksen ja Erifylen poika, joka oli tunnettu tietäjä kuten isänsäkin ja isoveljensä Alkmaion. Isänsä kuoleman jälkeen hänestä tuli Argoksen kuningas.


title: Amfilokhos (Amfiaraoksen poika)

text: Amfilokhoksen isä Amfiaraos taisteli – joskin vastentahtoisesti nähtyään ennalta kuolevansa sotaretken aikana – veljensä Adrastoksen rinnalla sodassa Thebaa vastaan vaimonsa Eripylen velvoittamana. Siksi hän käski poikiensa tappaa äitinsä ja aloittaa sota Thebaa vastaan kun he olisivat varttuneet aikuisiksi. Amfiaraos itse kuoli omalla sotaretkellään, ja Theba jäi valloittamatta.